Diari Oficial de la Generalitat Valenciana


Sumari del DOGV 9265, del 27-01-2022 (2022/554)

RESOLUCIÓ de 21 de gener de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a actuacions de rehabilitació energètica en edificis existents (programa «PREE 5000 - Comunitat Valenciana», inclòs en el Pla de recuperació, transformació i resiliència, amb càrrec al pressupost de l'exercici 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9265

Data del DOGV
:   27-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/554


Data del document
:   21-01-2022

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de gener de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a actuacions de rehabilitació energètica en edificis existents (programa «PREE 5000 - Comunitat Valenciana», inclòs en el Pla de recuperació, transformació i resiliència, amb càrrec al pressupost de l'exercici 2021. [2022/554]  
Pel Decret 4/2013, de 4 de gener, del Consell, s'aprova el Reglament d'organització i funcionament de l'Institut Valencià de Competitivitat Empresarial (IVACE), en el qual entre les funcions pròpies de l'entitat es recull l'anàlisi, assessorament i execució de mesures en matèria de conservació, estalvi i diversificació energètica, el foment de l'ús racional de l'energia i la promoció de les energies renovables i de la qualitat del subministrament energètic. Concorde amb aquests fins, en aquesta disposició es reconeix igualment a l'IVACE la facultat d'establir, gestionar i tramitar línies d'ajuda i incentius dirigits a la conservació, estalvi, diversificació i eficiència energètica.  
  
Entre els objectius bàsics de la política energètica de la Generalitat es troben la reducció del consum energètic en el conjunt de sectors econòmics de la Comunitat Valenciana, la millora de la competitivitat de les empreses i entitats valencianes mitjançant la disminució dels seus costos energètics amb la introducció de tecnologies més eficients, millorar el rendiment energètic del parc immobiliari i reduir el seu consum d'energia, i en general la reducció de l'impacte mediambiental associat a la utilització de les diferents fonts energètiques, en particular, la disminució de les emissions de gasos d'efecte d'hivernacle.  
  
D'altra banda, després de l'impacte econòmic de la crisi generada per la covid-19, és necessari impulsar la reactivació econòmica en un conjunt de sectors empresarials que l'orienten cap a la transició energètica, entre els quals es troba el sector de l'edificació.  
Entre les inversions aprovades pel Pla de recuperació, transformació i resiliència d'Espanya, es troben les desenvolupades pel Programa de regeneració i repte demogràfic, dins del Pla de rehabilitació d'habitatge i regeneració urbana, que contempla actuacions de rehabilitació energètica per a edificis existents en municipis i nuclis de menys de 5000 habitants («PREE 5000»), que té com a objectiu donar suport a la rehabilitació energètica en edificis residencials i no residencials mitjançant millores de l'eficiència energètica i la incorporació d'energies renovables, i aquell s'enquadra, a més, dins de l'Estratègia Nacional de Repte Demogràfic.  
Per a això, l'Institut per a la Diversificació i Estalvi de l'Energia (IDAE) ha posat en marxa un programa d'ajudes per a realitzar actuacions de rehabilitació energètica en edificis existents, com una de les mesures dirigides a reduir el consum d'energia i contribuir al compliment dels objectius d'energia i clima i a la reactivació econòmica. D'aquesta manera es contribueix a complir, d'una banda, amb els objectius del Pla de recuperació, transformació i resiliència en relació amb la rehabilitació energètica dels edificis i, en particular, en els situats en municipis de repte demogràfic; i, per una altra, amb l'objectiu d'estalvi energètic fixat en l'article 7 de la Directiva 2012/27/UE del Parlament Europeu i del Consell, de 25 d'octubre de 2012, revisada per la Directiva 2018/2002 del Parlament Europeu i del Consell, d'11 de desembre de 2018, per la qual es modifica la Directiva 2012/27/UE, de 25 d'octubre de 2012, relativa a l'eficiència energètica, posant en pràctica una estratègia a llarg termini per a mobilitzar inversions en la renovació exhaustiva i rendible dels edificis residencials i comercials, amb la finalitat de millorar el rendiment energètic del parc immobiliari i reduir el seu consum d'energia, a la qual es refereix l'article 4 de la mencionada Directiva.  
Mitjançant Reial decret 691/2021, de 3 d'agost, pel qual es regulen les subvencions a atorgar a actuacions de rehabilitació energètica en edificis, en execució del Programa de rehabilitació energètica per a edificis existents en municipis de repte demogràfic (programa «PREE 5000»), s'estableixen les bases reguladores d'aquestes subvencions, i es preveu un model de col·laboració amb les comunitats autònomes, perquè desenvolupen la tramitació i la gestió dels fons. Així doncs, la coordinació i el seguiment d'aquesta convocatòria d'ajudes serà realitzada per l'Institut per a la Diversificació i Estalvi de l'Energia (IDAE), i l'IVACE durà a terme la gestió de les ajudes.  
Per això, l'IVACE, mitjançant la present Resolució i en el marc del mencionat programa d'ajudes, pretén incentivar a través de subvencions la realització d'actuacions de millora de l'eficiència energètica de l'envolupant tèrmic, actuacions de millora de l'eficiència energètica i d'energies renovables en les instal·lacions tèrmiques de calefacció, climatització, ventilació i aigua calenta sanitària, així com actuacions de millora de l'eficiència energètica de les instal·lacions d'il·luminació, en edificis existents en municipis de repte demogràfic de la Comunitat Valenciana.  
Les ajudes previstes en aquesta convocatòria es troben finançades per la Unió Europea a través del Fons Europeu de Recuperació Next Generation EU, i no estan subjectes a l'obligació de notificació o comunicació a la Comissió Europea, bé per estar acollides al Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L187/1, 26.06.2014), i en particular als articles 38 i 41 de l'esmentat reglament, o a aquella normativa que li poguera substituir, o bé per no reunir tots els requisits de l'article 107.1 Tractat de Funcionament de la Unió Europea, concretament per no suposar un avantatge econòmic per a una determinada empresa en dirigir-se a donar suport a activitats no econòmiques de determinats beneficiaris. Les ajudes previstes en aquesta resolució han sigut registrades per la Comissió Europea amb número d'identificació d'ajudes estatal SA.100373.  
Considerant el que es preveu en l'article 14.3 de la Llei 39/2015, d'1 d'octubre, del procediment administratiu comú de les administracions públiques, i el règim de concessió que es preveu en aquesta convocatòria basat en la data de presentació de les sol·licituds, amb la finalitat de garantir el principi d'igualtat se'n generalitza la presentació de manera electrònica per a totes les persones sol·licitants en aquesta convocatòria, en atenció a la capacitat econòmica que es presumeix per a la realització d'una inversió subvencionable.  
Per això, segon el que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i en virtut del que s'estableix en l'article 10 del Reial decret 691/2021, de 3 d'agost, pel qual es regula el programa d'ajudes per a actuacions de rehabilitació energètica en edificis existents, resolc:  
  
Article 1. Objecte de la resolució  
1. L'objecte de la present resolució és convocar les ajudes de l'IVACE en edificis existents de la Comunitat Valenciana situats en municipis de repte demogràfic, per a la realització d'actuacions de millora de l'eficiència energètica de l'envolupant tèrmic, d'actuacions de millora de l'eficiència energètica i d'energies renovables en les instal·lacions tèrmiques de calefacció, climatització, ventilació i aigua calenta sanitària, així com d'actuacions de millora de l'eficiència energètica de les instal·lacions d'il·luminació, que afavorisquen la reducció del consum d'energia primària no renovable i de les emissions de diòxid de carboni, mitjançant l'estalvi energètic, la millora de l'eficiència energètica i l'aprofitament de les energies renovables.  
2. A l'efecte del que s'estableix en aquesta resolució, s'entendrà per municipis de repte demogràfic els municipis de fins a 5.000 habitants i els municipis no urbans de fins a 20.000 habitants en els quals totes les seues entitats singulars de població siguen de fins a 5.000 habitants.  
  
La determinació de la xifra d'habitants d'aquests municipis es realitzarà d'acord amb el que s'estableix pel Reial decret 1147/2020, de 15 de desembre, pel qual es declaren oficials les xifres de població resultants de la revisió del Padró municipal referides a l'1 de gener de 2020. Les entitats singulars de població seran aquelles la denominació i el codi de les quals de 9 xifres figuren en el Nomenclàtor de l'INE, i la determinació de la seua població a l'efecte del que es preveu en el paràgraf anterior es realitzarà d'acord amb el publicat per aquest. La caracterització de municipi «no urbà» es determinarà d'acord amb el que s'estableix en la publicació «Atles Estadístic de les Àrees Urbanes» del Ministeri de Transports, Mobilitat i Agenda Urbana.  
Es podran afegir, si fa el cas, els nous municipis que pogueren complir aquests requisits de repte demogràfic després de les revisions i actualitzacions que, amb posterioritat puguen ser publicades en totes dues fonts oficials, mentre dure la vigència del programa d'ajudes «PREE 5000».  
Als efectes anteriors, l'IVACE publicarà en la seua pàgina web, amb caràcter informatiu i supeditat a les publicacions oficials indicades abans, llistat dels municipis on podran realitzar-se les inversions subvencionables corresponents.  
3. Les bases reguladores de la present convocatòria són les aprovades per Reial decret 691/2021, de 3 d'agost, pel qual es regulen les subvencions a atorgar a actuacions de rehabilitació energètica en edificis existents, en execució del Programa de rehabilitació energètica per a edificis existents en municipis de repte demogràfic (programa «PREE 5000»), publicades en el BOE núm. 185, de 4 d'agost de 2021; en aquestes bases s'estableixen les condicions de les ajudes en el no previst en aquesta convocatòria.  
  
Article 2. Dotació pressupostària  
1. l'annex II del Reial decret 691/2021, de 3 d'agost, distribueix el pressupost del programa d'ajudes per a actuacions de rehabilitació energètica en els municipis de repte demogràfic entre les comunitats autònomes, establint la quantitat que correspon a la Comunitat Valenciana, amb càrrec al pressupost de l'Institut per a la Diversificació i Estalvi de l'Energia, prèviament transferida des dels Pressupostos Generals de l'Estat. Així doncs, i descomptant la quantitat destinada a les despeses de gestió de la convocatòria d'ajudes, el pressupost per a la concessió de les ajudes previstes en la present resolució serà de 3.067.930 euros, amb càrrec a la línia pressupostària de l'IVACE S6849000 «Estalvi i eficiència energètica». Aquesta quantitat serà distribuïda entre els dos tipus d'actuacions previstes en l'article 3 de la present convocatòria i que són les actuacions de l'Opció A, d'incentius destinats a intervencions en edificis complets existents, i les actuacions de l'Opció B, d'incentius destinats a intervencions sobre una o diversos habitatges o locals del mateix edifici, considerades individualment o com a parts d'un edifici existent, sense superar en cap cas el 50 % del pressupost previst per a aquesta última Opció B.  
  
2. Les ajudes regulades per la present convocatòria es troben finançades per la Unió Europea a través del Fons Europeu de Recuperació Next Generation EU, i estaran sotmeses a qualsevol norma o reglamentació que resultara aplicable en el marc d'aquest.  
3. El pressupost del programa podrà ser ampliat, si existira disponibilitat pressupostària, i en tot cas no haguera expirat el termini de vigència d'aquest, sempre que hagen sigut transferits a l'IDAE els recursos necessaris i se li haguera encomanat la seua gestió directa. L'ampliació del pressupost es realitzarà sempre que s'haja compromés íntegrament el pressupost assignat en la convocatòria i justificat a l'IDAE la necessitat d'ampliar-lo sobre la base de les sol·licituds que tinguen en llista oficial d'espera.  
  
Article 3. Actuacions susceptibles de suport  
1. Les tipologies d'actuació subvencionables seran les següents:  
· Tipologia 1: Millora de l'eficiència energètica de l'envolupant tèrmic.  
· Tipologia 2: Millora de l'eficiència energètica i d'energies renovables en les instal·lacions tèrmiques de calefacció, climatització, ventilació i aigua calenta sanitària.  
- Substitució d'energia convencional per energia solar tèrmica.  
- Substitució d'energia convencional per energia geotèrmica.  
- Substitució d'energia convencional per biomassa en les instal·lacions tèrmiques.  
- Millora de l'eficiència energètica dels sistemes de generació no inclosos en els tres subapartats anteriors.  
- Millora de l'eficiència energètica dels subsistemes de distribució, regulació, control i emissió de les instal·lacions tèrmiques.  
· Tipologia 3: Millora de l'eficiència energètica de les instal·lacions d'il·luminació.  
La descripció i particularitats de cadascuna d'aquestes actuacions s'especifiquen en l'annex de la present resolució  
2. Les actuacions subvencionables incloses en cadascuna de les tipologies enumerades, es duran a terme en edificis destinats a un o diversos dels següents usos:  
a) Edificis d'habitatge unifamiliar.  
b) Edificis de tipologia residencial col·lectiva d'habitatge.  
c) Edificis de qualsevol altre ús (administratiu, sanitari, docent, cultural, etc.) dels regulats per l'article 2.1 de la Llei 38/1999, de 5 de novembre, d'ordenació de l'edificació (LOE).  
3. Així mateix, les actuacions subvencionables es podran enquadrar en una de les següents opcions:  
- Opció A: Incentius destinats a intervencions en edificis complets existents, incloses els habitatges unifamiliars.  
- Opció B: Incentius destinats a intervencions sobre una o diversos habitatges o locals del mateix edifici, considerades individualment o sobre parts d'un edifici existent.  
4. Les actuacions subvencionables previstes en aquesta convocatòria hauran de realitzar-se, necessàriament, en edificis o habitatges que estiguen situats en qualsevol dels municipis de repte demogràfic a què es refereix l'article 1 d'aquesta resolució.  
5. Només es consideraran subvencionables les actuacions iniciades amb posterioritat a la data de registre de la sol·licitud d'ajuda, no considerant-se elegible cap cost relatiu a l'execució de l'actuació que haja sigut facturat amb anterioritat, sense perjudici dels costos corresponents a actuacions preparatòries que siguen necessaris per a presentar la sol·licitud o dur a terme les corresponents inversions, com poden ser projecte, memòries tècniques, certificats, etc., que sí que podran ser considerats subvencionables, encara que hagueren sigut facturats amb anterioritat, sempre que, en tot cas, aquestes actuacions preparatòries s'hagueren iniciat amb data posterior al 5 d'agost de 2021, data d'entrada en vigor del Programa d'Ajudes d'acord amb el que s'estableix en l'article 4 del Reial decret 691/2021, de 3 d'agost.  
6. Les actuacions objecte d'ajuda han de justificar una reducció del consum d'energia primària no renovable del 30 % respecte a la seua situació de partida, la qual cosa es justificarà mitjançant el certificat d'eficiència energètica de l'edifici existent en el seu estat actual i el certificat d'eficiència energètica de l'edifici aconseguit després de la reforma. En el cas que l'edifici siga dels compresos en l'apartat 7.b del present article, es demostrarà aportant una memòria justificativa.  
7. Les actuacions objecte d'ajuda han de millorar la qualificació energètica total de l'edifici en, almenys, una lletra mesurada en l'escala d'emissions de diòxid de carboni (kg CO2 /m² any), respecte a la qualificació energètica inicial de l'edifici. Aquest criteri no serà aplicable en els següents casos:  
a) Quan l'edifici acredite tindre una qualificació energètica A i es proposen mesures de millora; en aquest cas l'ajuda addicional d'eficiència energètica que s'aplicarà serà la corresponent a la qualificació energètica final A.  
b) Quan l'edifici siga algun dels compresos en l'apartat 2.c d'aquest article i no compte amb un procediment per a la seua qualificació energètica. En aquest cas haurà de reduir el seu consum d'energia primària no renovable en un 30 per cent com a efecte equivalent a la millora d'una lletra.  
La millora de la qualificació energètica així com la reducció del consum d'energia primària no renovable, podrà obtindre's mitjançant la realització d'una tipologia d'actuació o una combinació de diverses, així com mitjançant la realització de mesures parcials d'una o diverses de les actuacions diferents objecte de subvenció. La certificació energètica de l'edifici es realitzarà d'acord amb la normativa que regule el procediment bàsic per a la certificació de l'eficiència energètica dels edificis, mitjançant la utilització d'algun dels programes informàtics oficials reconeguts.  
8. Les actuacions objecte d'ajuda hauran de complir amb la normativa vigent que els siga aplicable, així com comptar amb les preceptives llicències i autoritzacions administratives en el cas que aquestes les requerisquen.  
9. El projecte objecte de l'ajuda haurà de trobar-se dins del territori de la Comunitat Valenciana.  
10. No seran actuacions subvencionables les següents:  
a) Les realitzades en edificis construïts l'any 2007 o posterior, la qual cosa es justificarà mitjançant consulta descriptiva i gràfica de la dada cadastral del bé immoble.  
b) Intervencions en edificis existents que suposen una ampliació, en els quals s'incremente la superfície o volum construït.  
c) Intervencions en edificis existents que comporten un canvi d'ús de l'edifici.  
11. Per a l'aplicació de l'ajuda corresponent a l'ús de l'edifici, en funció que aquest siga d'habitatge o d'un altre ús diferent, es considerarà la superfície construïda sobre rasant, que es justificarà mitjançant consulta cadastral. En aquest sentit, per a ser considerat un edifici d'ús habitatge, almenys un setanta per cent de la seua superfície construïda sobre rasant ha d'estar destinat a aquest ús concret. En aquest cas, la quantia de l'ajuda s'aplicarà com a ús habitatge a tota la superfície sobre la qual s'actue, amb independència que l'ús no ho siga íntegrament com a habitatge.  
12. En les intervencions que es realitzen, almenys el 70 % (en pes) dels residus de construcció i demolició no perillosos (excloent el material natural esmentat en la categoria 17 05 04 en la Llista europea de residus establida per la Decisió 2000/532 /EC) generats en el lloc de construcció, es prepararà per a la seua reutilització, reciclatge i valorització, incloses les operacions de farciment, de manera que s'utilitzen residus per a substituir altres materials, d'acord amb la jerarquia de residus establida en l'article 8 de la Llei 22/2011, de 28 de juliol, de residus i sòls contaminats i amb el Protocol de gestió de residus de construcció i demolició de la UE.  
Els operadors hauran de limitar la generació de residus en els processos relacionats amb la construcció i demolició, de conformitat amb el Protocol de gestió de residus de construcció i demolició de la UE i tenint en compte les millors tècniques disponibles i utilitzant la demolició selectiva per a permetre l'eliminació i manipulació segura de substàncies perilloses i facilitar la reutilització i reciclatge d'alta qualitat mitjançant l'eliminació selectiva de materials, utilitzant els sistemes de classificació disponibles per a residus de construcció i demolició. Així mateix, s'establirà que la demolició es duga a terme preferiblement de manera selectiva i la classificació es realitzarà de manera preferent en el lloc de generació dels residus.  
Els dissenys dels edificis i les tècniques de construcció donaran suport a la circularitat i, en particular, demostraran, amb referència a l'ISO 20327 o altres normes per a avaluar la capacitat de desmuntatge o adaptabilitat dels edificis, com estan dissenyats per a ser més eficients en l'ús de recursos, adaptables, flexibles i desmuntables per a permetre la reutilització i reciclatge.  
13. En matèria de rehabilitació energètica, els components i materials de construcció utilitzats en el desenvolupament de les actuacions previstes en aquesta mesura no contindran amiant ni substàncies molt preocupants identificades a partir de la llista de substàncies subjectes a autorització que figura en l'annex XIV del Reglament (CE) número 1907/2006, del Parlament Europeu i del Consell, de 18 de desembre de 2006, relatiu al registre, l'avaluació, l'autorització i la restricció de les substàncies i preparats químics (REACH), pel qual es crea l'Agència Europea de Substàncies i Preparats Químics, es modifica la Directiva 1999/45/CE i es deroguen el Reglament (CEE) número 793/93 del Consell i el Reglament (CE) número 1488/94 de la Comissió, així com la Directiva 76/769/CEE del Consell i les directives 91/155/CEE, 93/67/CEE, 93/105/CE i 2000/21/CE de la Comissió.  
  
Article 4. Quantia de les ajudes  
1. Les ajudes que s'estableixen en la present resolució tindran la consideració de subvenció a fons perdut, i estaran subjectes al Reglament (UE) Núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L187/1, de 26.06.2014), i en particular a l'article 38 i 41 del mencionat Reglament; no obstant això, en el cas que es donen suport a activitats no econòmiques de determinats beneficiaris, que no suposen un avantatge econòmic per a una empresa, aquestes ajudes queden excloses del principi d'incompatibilitat amb el mercat comú formulat en l'article 107 del Tractat de Funcionament de la Unió Europea.  
2. La quantia de l'ajuda serà la suma de l'Ajuda Base i de l'Ajuda Addicional que poguera correspondre, en cada cas, en funció del compliment dels criteris que s'indiquen en l'apartat 4 d'aquest article. La suma de l'ajuda base i l'ajuda addicional no haurà de superar els límits que estableix el Reglament (UE) 651/2014, en els casos que siga aplicable.  
3. La quantia de l'Ajuda Base serà diferent si les actuacions es realitzen sota l'Opció A i/o l'Opció B, a les quals es refereix l'article 3.3 de la present convocatòria, es determinarà segons els percentatges de la taula següent sobre el cost elegible de l'actuació i el seu càlcul es realitzarà seguint el procediment que figura en l'annex per a cadascuna de les tipologies d'actuació:  
  
Quantia Ajuda Base  
  
Tipologies d'actuació  
(% s/cost elegible) Ajuda Base Opció A Ajuda Base Opció B Ajuda Addicional per criteri social eficiència energètica o actuació integrada  
Tipus 1. Millora de l'eficiència energètica de l'envolupant tèrmic. 50 % 40 % En funció de l'ús de l'edifici i d'acord amb el que s'estableix en l'annex per a la mena d'actuació.  
Tipus 2. Millora de l'eficiència energètica de les instal·lacions tèrmiques. 40 %  
 30 %   
Tipus 3. Millora de l'eficiència energètica de les instal·lacions d'il·luminació. 20 % 20 %   
  
  
4. L'Ajuda Addicional es graduarà en funció dels criteris, social, eficiència energètica i actuació integrada, segons es defineixen a continuació:  
a) Criteri social: Tindran dret a una ajuda addicional per criteri social, segons graduació de l'annex, aquelles actuacions que es realitzen en edificis d'habitatge que hagen sigut qualificats definitivament sota algun règim de protecció pública per l'òrgan competent de la Comunitat Valenciana, o bé les actuacions siguen realitzades en edificis d'habitatges situats en les Àrees de Regeneració i Renovació Urbanes o Rurals, d'acord amb el Pla Estatal d'Habitatge 2018-2021, regulat pel Reial decret 106/2018, de 9 de març. També podran acollir-se a aquest criteri social aquells consumidors que tinguen concedit el bo social.  
  
b) Eficiència energètica: Tindran dret a una ajuda addicional per millora de l'eficiència energètica, segons la graduació de l'annex, aquelles actuacions que eleven la qualificació energètica de l'edifici per a obtindre una classe energètica «A» o «B», en l'escala de CO2, o bé, incrementen en dues lletres la qualificació energètica de partida, segons procediment establit en el Reial decret 390/2021, d'1 de juny, pel qual s'aprova el procediment bàsic per a la certificació de l'eficiència energètica dels edificis que deroga el Reial decret 235/2013, de 5 d'abril.  
  
c) Actuació integrada: Tindran dret a ajuda addicional per actuació integrada, els següents casos:  
1r. Els edificis d'ús habitatge que realitzen simultàniament la combinació de dues o més tipologies d'actuació de les definides en l'annex, sent obligatòriament una d'elles sobre l'envolupant tèrmic (tipologia 1) que supose una disminució mínima de la demanda global en calefacció i refrigeració del 30 %, combinada amb una altra actuació sobre la instal·lació tèrmica de la tipologia 2 (subtipologies 2.2 a 2.4) que supose, almenys, la substitució del 60 % de la potència de generació tèrmica existent. En el cas que es realitze una instal·lació solar tèrmica (subtipologia 2.1) la condició serà que cobrisca almenys el 30 % la demanda d'energia per a aigua calenta sanitària i/o climatització de piscines, calculada segons s'estableix en el Codi Tècnic de l'Edificació en el cas de la tipologia S1 o el 30 % de la demanda de calefacció i/o refrigeració en el cas de les tipologies S2 i S3.  
  
2n. Els edificis d'altres usos, diferents d'habitatge, que realitzen, simultàniament la combinació de dues o més tipologies d'actuació de les definides en l'annex, sent obligatòriament una d'elles sobre l'envolupant tèrmic (tipologia 1) que supose una disminució mínima de la demanda global en calefacció i refrigeració del 30 %, combinada amb una altra actuació sobre la instal·lació tèrmica de la tipologia 2 (subtipologies 2.2 a 2.4) que supose, almenys, la substitució del 60 % de la potència de generació tèrmica existent. En el cas que es realitze una instal·lació solar tèrmica (subtipologia 2.1) la condició serà que cobrisca almenys el 30 % la demanda d'energia per a aigua calenta sanitària i/o climatització de piscines, calculada segons s'estableix en el Codi Tècnic de l'Edificació en el cas de la tipologia S1 o el 30 % de la demanda de calefacció i/o refrigeració en el cas de les tipologies S2 i S3.  
3r. Els edificis d'altres usos, diferents d'habitatge, que realitzen, simultàniament la combinació de dues o més tipologies d'actuació de les definides en l'annex, sent obligatòriament una d'elles sobre l'envolupant tèrmic (tipologia 1) que supose una disminució mínima de la demanda global en calefacció i refrigeració del 30 %, combinada amb una altra actuació de la tipologia 3 (il·luminació interior) que supose una renovació de més d'un 25 % de la superfície d'il·luminació que complisca amb l'exigència bàsica HE-3 del Codi Tècnic de l'Edificació.  
  
4t. Tindran dret a ajuda addicional els edificis inclosos dins d'una comunitat d'energies renovables o una comunitat ciutadana d'energia, segons la definició de l'article 7.  
Les actuacions anteriors hauran de quedar convenientment justificades a través de la qualificació energètica de l'edifici actual i de l'edifici futur rehabilitat, obtinguda mitjançant qualsevol dels programes reconeguts d'acord amb el Reial decret 390/2021, d'1 de juny.  
5é. L'import de l'ajuda total estarà, en qualsevol cas, limitat per l'import màxim que li resulte d'aplicació de la normativa d'ajudes d'Estat, que li fora aplicable a la tipologia d'actuació i a la mena de beneficiari.  
  
Article 5. Cost subvencionable  
1. Es consideren costos subvencionables els costos d'inversió addicionals necessaris per a aconseguir un nivell més elevat d'eficiència energètica o per a fomentar la producció d'energia provinent de fonts renovables, que es determinaran d'acord amb el que s'estableix en els articles 38 i 41 del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat. Els costos que no estiguen directament vinculats a la consecució d'un nivell més elevat d'eficiència energètica o a la consecució d'un nivell més elevat de protecció mediambiental, no seran subvencionables; no obstant això, en el cas que les beneficiàries siguen persones físiques, entitats sense ànim de lucre o entitats públiques i es donen suport a activitats no econòmiques d'aquestes que no suposen un avantatge econòmic per a una empresa, aquestes ajudes queden excloses del principi d'incompatibilitat amb el mercat comú formulat en l'article 107 del Tractat de Funcionament de la Unió Europea, i per tant no estan sotmeses als requisits i límits establits en el Reglament (UE) núm. 651/2014, de la Comissió, per la qual cosa en aquests casos el cost subvencionable serà el cost elegible del projecte.  
  
2. Es consideren costos elegibles aquells que siguen necessaris per a aconseguir els objectius energètics d'aquest programa, que s'indiquen en l'annex per a cadascuna de les tipologies d'actuació i els que es relacionen a continuació:  
a) Els honoraris professionals satisfets per a l'elaboració, pel tècnic competent, del certificat d'eficiència energètica previst en el Reial decret 390/2021, d'1 de juny.  
b) Els costos de gestió de sol·licitud de l'ajuda.  
c) Els costos de la redacció dels projectes tècnics relacionats amb les tipologies d'actuació objecte d'ajuda.  
d) Els costos de la direcció facultativa de les actuacions.  
e) Els costos d'execució de les obres i/o instal·lacions.  
f) La inversió en equips i materials efectuada.  
g) Els costos de redacció d'informes i altra documentació requerida per a la sol·licitud i justificació d'aquestes ajudes.  
h) Els costos de gestió de la justificació de la realització de les actuacions.  
i) L'informe de l'auditor sobre el compte justificatiu, quan siga preceptiu segons aquesta convocatòria.  
j) L'informe que acredite l'adequada realització de les actuacions objecte de l'ajuda emés per un organisme de control o entitat de control.  
  
k) Altres partides necessàries (auxiliars o no) específiques de cada tipologia d'actuació.  
l) Quan per motiu de l'actuació siga necessari retirar aquells productes de construcció que continguen amiant. La retirada haurà de realitzar-se conforme al que s'estableix en el Reial decret 396/2006, de 31 de març, pel qual s'estableixen les disposicions mínimes de seguretat i salut aplicables als treballs amb el risc d'exposició a l'amiant, per una empresa legalment autoritzada. La gestió dels residus originats en el procés haurà de realitzar-se conforme al que s'estableix en la Llei 22/2011, de 28 de juliol, de residus i sòls contaminats, i en el Reial decret 105/2008, d'1 de febrer, pel qual es regula la producció i gestió dels residus de construcció i demolició.  
m) Els costos per a implantar les mesures correctores que s'adoptaran per a complir els criteris de la Guia per al disseny i desenvolupament d'actuacions concordes amb el principi de no causar un perjudici significatiu al medi ambient, publicada pel Ministeri per a la Transició i el Repte Demogràfic.  
No es consideren costos elegibles llicències, taxes, impostos o tributs. No obstant això, l'IVA podrà ser considerat elegible sempre que no puga ser susceptible de recuperació o compensació total o parcial.  
  
A l'efecte, es consideraran com a costos de gestió de sol·licitud de l'ajuda, aquelles despeses que el sol·licitant o beneficiari de l'ajuda poguera satisfer a una empresa o professional per dur a terme la gestió administrativa i documental de la seua sol·licitud, per la qual cosa tals despeses, per a ser admesos com a cost elegible, hauran de trobar-se degudament contemplats i detallats en document o oferta vinculant contractual formalitzada amb l'empresari o professional corresponent, la còpia del qual s'acompanyarà juntament amb la resta de documentació que ha d'acompanyar a la sol·licitud d'ajuda conforme al que s'estableix en l'article 10 d'aquesta convocatòria, justificant-se la realitat d'aquestes despeses, segons el que s'estableix en l'article 14, mitjançant l'aportació de factura independent, on aquelles consten degudament especificades, a més de la documentació que poguera resultar exigible per a justificar el seu pagament. En cap cas s'admetrà que tals despeses de gestió superen el 4 % de l'import de l'ajuda sol·licitada, amb un límit de 3.000 euros per expedient.  
Igualment, i a l'efecte, es consideraran com a costos de gestió de la justificació de la realització de les actuacions objecte d'ajuda aquelles despeses que el beneficiari de l'ajuda poguera satisfer a empreses o professionals per dur a terme la gestió tècnica, administrativa i documental de la justificació davant l'òrgan instructor de la realització de les actuacions que conformen el projecte.  
El cost de les despeses de gestió en els quals incórreguen les entitats a les quals es refereix l'apartat 2 de l'article 7 d'aquesta convocatòria, quan actuen en representació de comunitats de propietaris o altres propietaris d'edificis per a promoure i gestionar la realització d'actuacions de rehabilitació energètica en els municipis de repte demogràfic, serà considerat 100 % elegible.  
El cost elegible màxim total admés en el programa per a sufragar les despeses:  
a) derivats de l'elaboració de l'informe que acredite l'adequada realització de les actuacions emés per un organisme o entitat de control,  
  
b) de gestió de la justificació de la realització de les actuacions i  
c) de l'elaboració de l'informe de l'auditor sobre el compte justificatiu del projecte.  
No podrà superar globalment el 7 % de l'import de l'ajuda sol·licitada, amb un límit de 7.000 euros per expedient. La realització i facturació d'aquests serveis podrà efectuar-se durant el període concedit per a presentar la documentació justificativa.  
3. A l'efecte del càlcul de l'ajuda, s'estableixen uns límits màxims de cost elegible, en funció de la tipologia d'actuació, descrits en l'annex d'aquesta convocatòria.  
4. Les actuacions dutes a terme en l'àmbit d'aquesta convocatòria d'ajudes, tindran els següents límits aplicables a tots els tipus d'actuacions subvencionables:  
- Cost elegible mínim per sol·licitud: 10.000 -  
- Cost elegible màxim per sol·licitud: 1.000.000 -  
  
Article 6. Acumulació d'ajudes  
Les ajudes atorgades seran compatibles amb qualsevol altra ajuda d'altres programes o instruments de qualssevol administracions públiques o organismes o ens públics, nacionals o internacionals, particularment de la Unió Europea, en tant que aquesta ajuda no cobrisca els mateixos costos i que, de forma acumulada, no se superen els límits establits pel Reglament (UE) núm. 651/2014, de 17 de juny, per a aquells destinataris finals que siguen empreses o realitzen alguna activitat econòmica, per la qual oferisquen béns i/o serveis en el mercat.  
Article 7. Entitats beneficiàries  
1. Podran acollir-se a aquestes ajudes les persones i entitats que s'enumeren a continuació, per a cada tipologia d'actuació, sempre que tinguen residència fiscal a Espanya:  
a) Les persones físiques o jurídiques de naturalesa privada o pública que siguen propietàries d'edificis existents destinats als usos establits en l'article 3.  
b) Les comunitats de propietaris o les agrupacions de comunitats de propietaris d'edificis residencials d'ús habitatge, constituïdes conforme al que es disposa per l'article 5 de la Llei 49/1960, de 21 de juliol, de propietat horitzontal.  
c) Els propietaris que de forma agrupada siguen propietaris d'edificis, que reunisquen els requisits establits en l'article 396 del Codi Civil i no hagueren atorgat el títol constitutiu de Propietat Horitzontal.  
  
d) Les empreses explotadores, arrendatàries o concessionàries d'edificis, que acrediten aquesta condició mitjançant contracte vigent a llarg termini amb la propietat, que els atorgue facultat expressa per a escometre les obres de reforma objecte de l'actuació a incloure en el Programa.  
e) Les empreses de serveis energètics (ESEs), o proveïdores de serveis energètics definides en el Reial decret 56/2016, de 12 de febrer, pel qual es transposa la Directiva 2012/27/UE del Parlament Europeu i del Consell, de 25 d'octubre de 2012, relativa a l'eficiència energètica, per la qual es modifiquen les Directives 2009/125/CE i 2010/30/UE, i per la qual es deroguen les Directives 2004/8/CE i 2006/32/CE, referent a auditories energètiques, acreditació de proveïdors de serveis i auditors energètics i promoció de l'eficiència del subministrament d'energia. Per a poder ser beneficiàries, aquestes empreses hauran d'actuar conforme al contracte que tinguen establit a tal fi amb la propietat i dur a terme les inversions incloses en alguna de les tipologies d'actuacions recollides en aquesta convocatòria, havent d'acreditar la seua actuació com a empresa de serveis energètics i la inversió realitzada.  
f) Les entitats locals conforme a l'article 3 de la Llei 7/1985, de 2 d'abril, reguladora de les Bases del Règim Local i el sector públic institucional de qualssevol administracions públiques a què es refereix l'article 2.2 de la Llei 40/2015 d'1 d'octubre, de règim jurídic del sector públic.  
g) Les comunitats d'energies renovables i les comunitats ciutadanes d'energia, segons definició de la Directiva 2018/2001 del Parlament Europeu i del Consell, d'11 de desembre de 2018, relativa al foment de l'ús d'energia provinent de fonts renovables, i de la Directiva 2019/944 del Parlament Europeu i del Consell, de 5 de juny de 2019, sobre normes comunes per al mercat interior de l'electricitat i per la qual es modifica la Directiva 2012/27/UE, respectivament, així com de l'article 4 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
2. Els ajuntaments, les diputacions provincials o les entitats locals equivalents i les mancomunitats o agrupacions de municipis, les administracions de la comunitat autònoma, i qualssevol organismes públics i entitats de dret públic vinculats o dependents de les esmentades administracions públiques, podran accedir a la condició de destinataris últims de les ajudes per a promoure i gestionar la realització d'actuacions de rehabilitació energètica, com a representants d'agrupacions de persones físiques o jurídiques, públiques o privades, propietàries d'edificis que, fins i tot mancant de personalitat jurídica, puguen dur a terme l'execució de les corresponents actuacions subvencionables previstes per aquesta convocatòria d'ajudes, havent de complir-se, en tot cas, el que es preveu al paràgraf segon de l'article 11.3 de la Llei 38/2003, de 17 de novembre.  
3. Quan els beneficiaris de les ajudes siguen persones físiques, bé a títol individual, o bé, pertanyents a una comunitat o agrupació de propietaris, hauran de posseir la nacionalitat espanyola o la d'algun dels Estats membres de la Unió Europea o de l'Espai Econòmic Europeu o Suïssa. En el cas d'estrangers no comunitaris, hauran de tindre residència legal a Espanya.  
4. Quan els beneficiaris siguen persones jurídiques, hauran d'acreditar que es troben degudament constituïdes, conforme a la normativa que els resulte d'aplicació.  
5. Podran ser beneficiaris de les ajudes, sempre que complisquen amb el que s'estableix en l'article 11.3 de la Llei 38/2003, de 17 de novembre, les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, fins i tot mancant de personalitat jurídica, puguen dur a terme els projectes, activitats o comportaments o es troben en la situació que motiva la concessió de la subvenció.  
6. No podran obtindre la condició de beneficiàries les persones, empreses i entitats sol·licitants en les quals concórrega alguna de les circumstàncies que s'estableixen en l'article 13 de la Llei 38/2003, de 17 de novembre, general de subvencions, així com tampoc els qui incórreguen en alguna de les circumstàncies previstes en l'article 21 del Reglament de la Llei 38/2003, de 17 de novembre, general de subvencions, aprovat mitjançant Reial decret 887/2006, de 21 de juliol.  
7. Així mateix, no podran accedir a aquestes ajudes les empreses i entitats que realitzant una activitat econòmica:  
a) Reunisquen les condicions d'empresa en crisi segons es defineix en l'article 2.18 del Reglament (UE) Núm. 651/2014, de la Comissió, de 17 de juny de 2014, a excepció de les empreses que no es trobaven en crisis el 31 de desembre de 2019, però van passar a ser empreses en crisis en el període comprés entre l'1 de gener de 2020 i el 30 de juny de 2021 (Reglament UE 2020/972 de la Comissió, de 2 de juliol de 2020, pel qual es modifiquen el Reglament UE núm. 1407/2013 pel que fa a la seua pròrroga i el Reglament UE núm. 651/2014, pel que fa a la seua pròrroga i els ajustos pertinents).  
b) Estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.  
8. Alhora, hi seran d'aplicació les condicions i requisits previstos en el Reial decret 691/2021, de 3 d'agost, pel qual es regula el programa d'ajudes per a actuacions de rehabilitació energètica en edificis existents.  
9. Els destinataris últims destinaran l'import íntegre de l'ajuda que reben al pagament de les corresponents actuacions subvencionables. Aquesta regla resultarà igualment d'aplicació, quan es tracte d'agrupacions de persones físiques o jurídiques, públiques o privades, comunitats de béns o qualsevol altre tipus d'unitat econòmica o patrimoni separat que, fins i tot mancant de personalitat jurídica, puguen dur a terme els projectes, activitats o comportaments o es troben en la situació que motiva la concessió de la subvenció, amb independència que tant el seu import com el cost de les obres haja de repercutir-se entre els integrants d'aquestes. No obstant això, quan algun dels seus integrants incórrega en una o diverses prohibicions establides en l'article 13.2 de la Llei 38/2003, de 17 de novembre, no s'atribuirà a l'integrant esmentat la part proporcional que li correspondria de l'ajuda rebuda, que es prorratejarà entre els restants, sempre que es mantinga el compliment dels requisits exigits per a accedir a la condició de destinatari últim per part de l'entitat de què es tracte.  
  
Article 8. Entitat col·laboradora  
L'IVACE podrà comptar amb una entitat col·laboradora que preste els serveis externs que considere necessaris perquè li auxilien en les tasques de presentació de sol·licituds, avaluació, verificació administrativa o in situ, o pagament d'acord amb el que s'estableix en article 12 i següents de la Llei 38/2003, de 17 de novembre, general de subvencions, i en el seu Reglament aprovat per Reial decret 887/2006, de 21 de juliol.  
Dins de les tasques que podran ser objecte de col·laboració es contemplen les següents:  
a) Atenció telefònica, control i gestió de les ajudes.  
b) Facilitar la informació necessària als potencials sol·licitants de les ajudes, relativa als requisits a complir per a l'obtenció de l'ajuda, així com sobre la documentació a aportar, terminis i procediment a seguir.  
c) Recepcionar la documentació requerida per a l'obtenció de l'ajuda.  
d) Comprovar que la persona o entitat sol·licitant compleix amb els requisits establits en la convocatòria d'ajudes, i verificar el compliment i l'efectivitat de les condicions establides per a atorgar les subvencions comprovant per a això els justificants presentats.  
e) Emplenar els corresponents informes relatius al compliment dels requisits establits en la convocatòria.  
f) Dur a terme la resta d'actuacions que queden establides en la corresponent resolució per encàrrec entre l'entitat col·laboradora i l'IVACE.  
  
Article 9. Termini de presentació de sol·licituds  
El termini de presentació de sol·licituds a aquest programa d'ajudes s'iniciarà l'endemà de la publicació de l'extracte de la present convocatòria en el Diari Oficial de la Generalitat Valenciana (DOGV) i finalitzarà el 31 de desembre de 2023 termini a partir del qual no seran admeses més sol·licituds. No obstant això, si es produeix un esgotament del pressupost disponible abans del tancament del programa, les sol·licituds que es presenten fins a la data de finalització del termini de presentació de sol·licituds podran continuar registrant-se en llista de reserva provisional, i seran ateses per rigorós ordre d'entrada en cas que es produïsquen desestimacions, desistiments, renúncies o revocacions de les ajudes prèvies que pogueren alliberar pressupost, o d'augment o reajustament de la distribució pressupostària, d'acord amb el que s'estableix en l'article 2 de la present convocatòria. Transcorreguda la data de tancament de programa no es registraran més sol·licituds de reserva, encara que es produïsca amb posterioritat a aquella un alliberament de crèdit pressupostari.  
Es donarà publicitat de l'esgotament del pressupost disponible en la pàgina web de l'IVACE http://www.ivace.es  
  
Article 10. Procediment de presentació de sol·licituds i documentació annexa  
1. La tramitació tant de la sol·licitud, com en general del procediment, serà electrònica i requerirà que la persona o entitat sol·licitant dispose durant totes les fases del procediment de certificat de representant d'entitat ?o de persona física- emés per l'Autoritat de Certificació de la Comunitat Valenciana, o per qualsevol entitat reconeguda en la Llista de confiança de prestadors de serveis de certificació establits a Espanya, publicada en la seu electrònica del Ministeri d'Indústria, Comerç i Turisme.  
Així mateix, la persona o entitat sol·licitant podrà autoritzar una altra persona perquè realitze qualsevol tràmit relacionat amb aquesta convocatòria sempre que aquesta autorització conste en el Registre de Representants de l'ACCV (https://www.accv.es/ciudadanos/registro-de-representantes/).  
La tramitació de la sol·licitud suposa la seua signatura i dels seus annexos, i es presentarà en el registre telemàtic de l'IVACE a través de la seua pàgina web.  
Una vegada presentada la sol·licitud davant el registre electrònic, aquest emetrà automàticament un resguard acreditatiu de la presentació de la sol·licitud, que podrà ser arxivat o imprés per l'entitat interessada, en els termes previstos en el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana.  
2. Cada sol·licitant haurà de presentar la documentació que a continuació es relaciona, tant si es tracta de l'Opció A, com si es tracta de l'Opció B.  
2.1. Documentació a presentar amb caràcter general:  
2.1.1. Sol·licitud d'ajuda.  
La sol·licitud s'adequarà al model normalitzat el qual es generarà a través de l'aplicació web de sol·licitud accessible a través de la http://www.ivace.es.  
Durant la tramitació de la presentació de la sol·licitud de l'ajuda a través del Registre Electrònic, s'haurà d'emplenar el model de declaració referent a totes les ajudes, subvencions, ingressos o recursos provinents de qualssevol administracions o ens públics o privats, per als mateixos costos subvencionables que els previstos en la present convocatòria.  
Així mateix, en el moment de presentació de la sol·licitud davant el Registre Electrònic, se signaran, entre altres, les declaracions responsables següents:  
a) Declaració responsable de no estar incursa en cap de les prohibicions de l'article 13 de la Llei 38/2003, de 17 de novembre, general de subvencions, i en particular, de trobar-se al corrent en el pagament d'obligacions per reintegrament de subvencions, en els termes previstos en l'article 25 del Reglament de la Llei general de subvencions, i per al cas d'empreses, que no es troba en situació de crisi, d'acord amb el que s'estableix en l'article 7.7.a de la present convocatòria, i que no està subjecta a una ordre de recuperació per declaració de la Comissió d'ajuda il·legal i incompatible, segons Reglament 651/2014, de la Comissió Europea.  
b) Declaració responsable sobre el compliment de la normativa d'integració laboral de persones amb diversitat funcional i de la normativa vigent en matèria d'igualtat entre dones i homes..  
c) Declaració responsable de trobar-se al corrent en el compliment de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
d) Declaració responsable de compliment del principi de «no causar un perjudici significatiu al medi ambient» en el sentit establit en l'apartat 6) de l'article 2 del Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.  
e) Per al cas de les persones físiques sense activitat econòmica la sol·licitud d'ajuda de la qual no supere els 10.000 euros i per a entitats i organismes públics, declaració responsable d'estar al corrent en les seues obligacions tributàries i enfront de la Seguretat Social. Per a la resta de sol·licitants, l'IVACE obtindrà directament les dades relatives al compliment de les obligacions tributàries enfront de l'administració i obligacions enfront de la Seguretat Social, excepte en el cas que els sol·licitants expressament no autoritzen aquesta possibilitat, i en aquest cas hauran d'aportar els certificats corresponents.  
2.1.2. Documentació que ha d'acompanyar a la sol·licitud, la qual deurà igualment presentar-se utilitzant els mateixos mitjans utilitzats per a la presentació de la sol·licitud:  
a) Projecte o memòria tècnica, en el cas que no es requerisca projecte, on es descriguen adequadament les actuacions a realitzar i la situació de partida, subscrita per tècnic competent o instal·lador, si fa el cas. En el projecte o memòria tècnica es justificarà el compliment de les exigències bàsiques del Document Bàsic d'Estalvi d'Energia DB-HE del Codi Tècnic de l'Edificació que siga aplicable a la tipologia per a la qual se sol·licita ajuda. Per al cas de l'Opció B, serà necessari presentar una memòria tècnica segons model disponible en la pàgina web d'IVACE, d'acord amb l'actuació a realitzar. Per al cas de l'Opció A, el projecte o memòria tècnica presentada inclourà descripció dels apartats descrits en aquest model de memòria tècnica.  
El projecte o memòria tècnica inclourà un Estudi de gestió de residus on es justifique el compliment de l'apartat 12 de l'article 3 de la present convocatòria, signat per tècnic competent, o en defecte d'això, declaració responsable signada pel representant del beneficiari en el qual es compromet a complir i aportar tota la documentació necessària per a justificar el compliment de l'indicat en l'apartat 12 de l'article 3.  
  
Es justificarà que les actuacions previstes no causaran un perjudici significatiu al medi ambient o, si fa el cas, les mesures correctores que s'adoptaran per a complir amb els criteris de la Guia per al disseny i desenvolupament d'actuacions concordes amb el principi de no causar un perjudici significatiu al medi ambient, publicada pel Ministeri per a la Transició i el Repte Demogràfic.  
b) Pressupost de l'empresa o empreses que realitzaran l'execució de les actuacions, prou desglossat, amb data 5 d'agost 2021 o posterior.  
  
c) Per a aquelles actuacions amb una inversió superior a 1.000.000 ?, les entitats privades hauran d'incloure en la memòria tècnica o projecte un pla específic de finançament on es realitze una anàlisi de la capacitat que té l'entitat sol·licitant per a escometre'l, i en el qual es detallen aspectes com ara relació entre cost del projecte i balanç general anual, cost del projecte i fons de maniobra, etc.  
En substitució d'aquest document, les entitats públiques presentaran un document en el qual es reflectisca l'existència d'una partida pressupostària per a l'execució del projecte objecte de subvenció.  
d) Document de quantia d'ajuda sol·licitada, obtingut a partir d'un full de càlcul facilitat en http://www.ivace.es.  
e) Còpia del DNI/NIE/NIF de la persona/entitat sol·licitant, segons la seua naturalesa jurídica, i d'acord amb el que s'estableix en l'apartat 2.2. Quan els sol·licitants utilitzen sistema de signatura electrònica avançada, la seua identitat s'entendrà ja acreditada mitjançant el mateix acte de la signatura.  
f) Declaració de consideració d'empresa a l'efecte del Reglament (UE) Núm. 651/2014, de la Comissió, de 17 de juny de 2014, inclosa en la mateixa sol·licitud normalitzada.  
2.2. Amb caràcter específic, depenent de la mena de persona o entitat que sol·licite l'ajuda:  
2.2.1. Si qui sol·licita l'actuació és una comunitat o agrupació de comunitats de propietaris constituïdes conforme al que es disposa per l'article 5 de la Llei 49/1960, de 21 de juliol:  
a) Còpia del document d'identificació fiscal de la comunitat o agrupació de comunitats de propietaris (NIF).  
b) Certificat de l'acord de la junta de propietaris de l'immoble, emés i signat pel secretari/ària o administrador/a de la comunitat amb el vistiplau de qui n'ostente la Presidència, en el qual, de manera expressa, queden reflectits els acords adoptats vàlidament següents:  
  
1r. Aprovació de la realització de les obres necessàries per a la rehabilitació energètica de l'edifici existent, figurant una descripció general de l'actuació i el pressupost aprovat per a la seua execució.  
2n. Aprovació de la sol·licitud de l'ajuda a l'IVACE, dins d'aquest programa, facultant qui n'ostente la Presidència com a representant per a realitzar les gestions de tramitació de l'ajuda.  
c) Certificat, emés i signat pel secretari/ària o administrador/a de la comunitat amb el vistiplau de qui ostente la Presidència, de l'acord de la junta de propietaris de l'immoble on s'aprove la designació del president/a, de l'administrador/a i/o secretari/ària de la comunitat de propietaris.  
d) Certificat, emés i signat pel secretari/ària o administrador/a de la comunitat de propietaris, amb el vistiplau de qui n'ostente la Presidència, que incloga relació de persones comuneres, amb indicació de les seues corresponents quotes de participació i el nombre total d'habitatges que integren l'edifici.  
2.2.2. Si qui sol·licita l'actuació són agrupacions de persones físiques propietàries en el seu conjunt de l'edifici objecte d'actuació, que reunisquen els requisits establits en l'article 396 del Codi Civil i no hagueren atorgat el títol de constitutiu de propietat horitzontal:  
a) Còpia del document d'identificació de cadascun dels propietaris (DNI/NIE).  
b) Acord de la reunió on s'aprove l'execució de les actuacions, es cree l'agrupació, es nomene una persona representant, a l'efecte de la presentació, seguiment de la sol·licitud d'ajudes i compliment de les obligacions que com a copropietaris els poguera correspondre a aquests. Aquesta persona representant serà l'encarregada d'efectuar i justificar la inversió objecte d'ajuda, i constarà a l'efecte d'aquest programa com a sol·licitant de l'ajuda. En aquest document s'haurà d'especificar la quota corresponent a cadascun dels copropietaris/as en la propietat sobre l'edifici objecte de l'ajuda sol·licitada. El document haurà d'estar signat per tots els propietaris/àries.  
  
2.2.3. Si el que sol·licita són empreses o agrupacions de persones jurídiques propietàries en conjunt de l'edifici objecte d'actuació, que reunisquen els requisits establits en l'article 396 del Codi Civil, i no hagueren atorgat el títol constitutiu de propietat horitzontal:  
a) Còpia del document d'identificació fiscal de cadascuna de les persones jurídiques propietàries sol·licitants (NIF).  
b) Per a empreses la inscripció de les quals en el Registre Mercantil siga obligatòria, haurà de presentar nota simple del Registre Mercantil competent relativa a les dades del sol·licitant (incloent-hi dades identificatives generals, representació social, administradors i apoderats). Per a sol·licitants la inscripció dels quals en el Registre Mercantil no siga obligatòria: còpia del poder de representació registrat del signant de la sol·licitud o, si fa el cas, document equivalent segons les prescripcions legals.  
c) En el cas d'agrupació de diversos propietaris/àries, acord de la reunió on s'aprove l'execució de les actuacions, es nomene una de les persones jurídiques propietàries com a representant, a l'efecte de la presentació, seguiment de la sol·licitud d'ajudes i compliment de les obligacions que com a copropietaris els poguera correspondre a aquests. Aquesta persona representant serà l'encarregada d'efectuar i de justificar la inversió objecte d'ajuda.  
2.2.4. Si els sol·licitants són agrupacions tant de persones físiques com jurídiques propietàries en el seu conjunt de l'edifici objecte d'actuació, que reunisquen els requisits establits en l'article 396 del Codi Civil, i no hagueren atorgat el títol constitutiu de propietat horitzontal, aportaran la documentació prevista per a cadascun d'ells en els apartats anteriors.  
2.2.5. Si qui sol·licita és una administració o entitat pública, propietària o usuària d'un edifici adscrit, s'aportarà a més certificació acreditativa de resolució o acord adoptat per l'òrgan competent de l'administració o entitat pública beneficiària, per la qual s'aprove la participació en aquest programa d'ajudes assumint els compromisos continguts en aquest.  
2.2.6. Si qui sol·licita és una empresa de serveis energètics, una empresa arrendatària o explotadora de l'edifici:  
a) Còpia del NIF de l'empresari/ària persona física o persona jurídica.  
b) Per a empreses la inscripció de les quals en el Registre Mercantil siga obligatòria, haurà de presentar Nota Simple del Registre Mercantil competent relativa a les dades del sol·licitant (incloent dades identificatives generals, representació social, administradors i apoderats). Per a sol·licitants la inscripció dels quals en el Registre Mercantil no siga obligatòria: còpia del poder de representació registrat del signant de la sol·licitud o, si fa el cas, document equivalent segons les prescripcions legals.  
c) Còpia de document acreditatiu i vigent de trobar-se donat d'alta en l'Impost d'activitats Econòmiques en l'activitat econòmica relacionada amb l'actuació subvencionable objecte de la seua sol·licitud, així com còpia del justificant de pagament de l'últim rebut corresponent (només per a ESEs).  
d) En cas d'actuar com a empresa de serveis energètics, declaració responsable amb el compromís d'actuació com a tal, indicant els continguts contractuals que es pretén aplicar als usuaris.  
e) Còpia del contracte o contractes formalitzats amb qui ostente la propietat de l'edifici, que acrediten la relació arrendatícia o d'explotació d'aquest, així com que la persona o entitat sol·licitant està autoritzada expressament per a la realització de les actuacions objecte d'ajuda.  
  
2.2.7. Si el que sol·licita és un ajuntament, diputació provincial o entitat local equivalent, o una mancomunitat o agrupació de municipis que realitzen un conveni amb comunitats de propietaris d'edificis residencials d'ús habitatge o altres propietaris d'edificis de diferent ús per a promoure i gestionar la realització d'actuacions de rehabilitació energètica, s'aportarà a més còpia del conveni on es recull la designació de l'entitat local com a representant i beneficiària del dret de cobrament de l'ajuda per part de la comunitat de propietaris a l'entitat, així com la forma en què es recuperarà la inversió mitjançant un sistema de quotes als veïns, una vegada descomptades les ajudes públiques.  
  
2.2.8. Si el que sol·licita és una comunitat d'energies renovables o una comunitat ciutadana d'energia la documentació a sol·licitar es correspondrà amb la sol·licitada segons la mena de destinatari en què puga enquadrar-se dels considerats en l'article 7.  
2.2.9. Si qui sol·licita és una persona física estrangera amb residència fiscal a Espanya, presentarà còpia del certificat de l'Agència Tributària de residència fiscal.  
2.2.10. Si qui sol·licita és professional autònom haurà de presentar còpia de l'alta en el Cens d'Empresaris, Professionals i Retenidors, expedit per l'Agència Estatal d'Administració Tributària.  
2.3. Documentació complementària de caràcter general per a totes les persones i entitats sol·licitants:  
2.3.1. Còpia del document que acredite la propietat de l'edifici per part del propietari/ària sol·licitant o propietaris/àries sol·licitants de l'actuació, llevat que el sol·licitant de l'actuació siga una comunitat o agrupació de comunitats de propietaris constituïdes conforme al que es disposa per l'article 5 de la Llei 49/1960, de 21 de juliol, i en aquest cas s'estarà al que es disposa en el següent subapartat 2.3.2. A l'efecte podrà aportar-se: certificat cadastral electrònic que acredite la titularitat de l'edifici, certificat o nota simple del registre de la propietat, o bé, aportar documente/s acreditatiu/s del fet, acte o negoci jurídic que demostre l'adquisició de l'immoble. Aquest document pot ser de naturalesa pública (escriptura pública) o privada, sempre que conste fefaentment la realitat de la seua data, dels intervinents i si fa el cas, de tots els requisits que refereix l'article 1261 del Codi Civil. En el cas que el sol·licitant de l'actuació no ostente la propietat, s'haurà d'aportar addicionalment la documentació o contracte que acredite la facultat expressa per a poder executar les obres corresponents a l'actuació objecte d'ajuda (contracte d'arrendament, d'explotació, etc.)  
  
2.3.2 Consulta descriptiva i gràfica de dades cadastrals de l'immoble en el qual es duran a terme les actuacions que acredite, l'ús d'habitatge o altres usos, a l'efecte de determinar la quantia de l'ajuda en funció de l'ús i el seu any de construcció, que ha de ser anterior a 2007.  
  
2.3.3. Certificat d'eficiència energètica de l'edifici existent en el seu estat actual, amb el contingut que estableix l'article 8 del Procediment bàsic per a la certificació de l'eficiència energètica dels edificis del Reial decret 390/2021, d'1 de juny, signat per tècnic competent, emés pel registre d'IVACE (http://gcee.aven.es) i que inclou el codi justificatiu de registre  
2.3.4. Certificat d'eficiència energètica de l'edifici aconseguit després de la reforma proposada per a la qual se sol·licita ajuda, segons en el Reial decret 390/2021, d'1 de juny, demostrant que el projecte que sol·licita ajuda permet fer un salt en, almenys, (1) una lletra mesurada en l'escala d'emissions de diòxid de carboni (kg CO2/m² any), respecte a la qualificació energètica inicial de l'edifici, i s'aconsegueix un estalvi mínim d'energia primària no renovable del 30 % respecte a la qualificació energètica inicial de l'edifici, exclusivament amb les mesures per a les quals sol·licita ajuda. El certificat estarà signat per tècnic competent, no sent necessari que, en la sol·licitud de l'ajuda, aquest certificat d'eficiència energètica estiga registrat en el registre d'IVACE (http://gcee.aven.es). En el cas que l'edifici siga dels compresos en l'article 3.7.b, memòria justificativa d'aconseguir, almenys, un trenta per cent d'estalvi mínim d'energia primària no renovable amb les actuacions proposades.  
  
2.3.5. Aquells que s'acullen a l'ajuda addicional amb criteri social per estar qualificades els habitatges com a habitatges sota algun règim de protecció pública, el propietari/ària, l'ens gestor o les comunitats de propietaris, hauran d'aportar un certificat de la comunitat autònoma que acredite que van obtindre aquesta qualificació els habitatges o equivalent.  
2.3.6. Aquells que s'acullen a l'ajuda addicional amb criteri social per estar l'habitatge dins d'una Àrea de Regeneració i Renovació Urbanes, el propietari, la comunitat de propietaris o l'ens gestor, hauran d'acreditar mitjançant un certificat de la comunitat autònoma que els habitatges objecte de la rehabilitació estan inclosos en una Àrea de Regeneració i Renovació Urbana.  
2.3.7. Les persones sol·licitants que tinguen concedit el bo social i que s'acullen per aquest motiu a l'ajuda addicional amb criteri social, hauran d'aportar última factura de llum, emesa per empresa comercialitzadora.   
3. El sistema de control que l'IVACE aplicarà en relació a les declaracions responsables presentades, serà per mostreig, d'acord amb el que s'estableix en l'art. 6.4 del Decret 165/2010, de 8 d'octubre, del Consell.  
4. Examinada la documentació aportada, si aquesta no reuneix els requisits exigits es requerirà a l'entitat sol·licitant perquè, en un termini de 10 dies, esmene la falta o acompanye la documentació necessària amb indicació que si així no ho fera, se li tindrà per desistida de la sol·licitud.  
Els requeriments als quals es fa referència en aquest article, així com qualsevol altre que poguera realitzar-se per l'IVACE i que resulten necessaris per a la resolució de l'expedient, s'efectuaran de manera electrònica, sense perjudici del que s'estableix en l'article 41 i següents de la Llei 39/2015. Els requeriments, les notificacions, les comunicacions o la documentació dels procediments emesos mitjançant signatura electrònica avançada gaudiran de validesa i eficàcia, en els termes previstos en la Llei 39/2015, d'1 d'octubre, del procediment administratiu comú de les administracions públiques.  
Les notificacions que es realitzen per mitjans electrònics s'entendran practicades o rebutjades en els termes que s'assenyalen en l'article 43 de la Llei 39/2015.  
L'aportació de documents en contestació als requeriments referenciats, s'haurà de realitzar a través de Registre Electrònic, i accedir a l'adreça web http://www.ivace.es.  
Així mateix, es podrà requerir la persona o entitat sol·licitant qualssevol altres dades, documents i informes complementaris que resulten necessaris per a la resolució de l'expedient.  
5. Les sol·licituds hauran de presentar-se abans de l'inici del projecte, amb el que es garanteix l'efecte incentivador de l'ajuda. Els projectes es podran executar una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'hi adopte. Es tindrà en compte el que s'estableix en l'article 3.5 de la present convocatòria.  
6. Es delega en les persones que ostenten el cap de l'àrea o si fa el cas, departament o servei- competent per a gestionar la convocatòria, la resolució de les incidències produïdes amb anterioritat a la concessió, especialment les referides a desistiments, canvi de sol·licitant i/o canvi de projecte.  
  
Article 11. Instrucció de sol·licituds  
1. L'òrgan instructor del procediment de concessió d'ajudes serà la Unitat IVACE Energia.  
2. Les sol·licituds seran ateses per rigorós ordre de presentació fins a l'esgotament dels fons, tal com s'estableix en l'article 20.2 del Reial decret 691/2021, de 3 d'agost, pel qual es regula el programa d'ajudes per a actuacions de rehabilitació energètica en edificis existents en municipis de repte demogràfic, i es preveu en l'article 165.2.f), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. En cas d'esgotament del pressupost assignat, i sempre que no haguera expirat la vigència del programa, podran continuar registrant-se sol·licituds en llista de reserva provisional, que seran ateses per rigorós ordre d'entrada, supeditades al fet que es produïsquen desestimacions, desistiments, renúncies o revocacions de les sol·licituds d'ajuda prèvies que pogueren alliberar pressupost, o al fet que es produïsca un increment pressupostari d'acord amb el que es preveu en l'article 2 de la present convocatòria. En cap cas, la presentació d'una sol·licitud a la llista de reserva provisional no generarà cap dret per a la persona o entitat sol·licitant, fins que no es valide la sol·licitud.  
  
3. L'IVACE, o si fa el cas l'entitat col·laboradora, verificarà de cada sol·licitant i dels projectes presentats el compliment dels requisits exigits en la convocatòria i emetrà un informe amb la preavaluació dels expedients que serà elevada a la Comissió a la qual es refereix l'article següent.  
4. L'IVACE, o si fa el cas l'entitat col·laboradora, podrà requerir de la sol·licitant l'aportació addicional de qualssevol altres documents, informes o dades complementàries que estime necessaris per a resoldre sobre la sol·licitud presentada.  
  
Article 12. Comissió d'avaluació i concessió de les ajudes  
1. El criteri d'atorgament de les ajudes serà el del moment de presentació de les corresponents sol·licituds. Les sol·licituds es resoldran en la mesura i en l'ordre en què correctament formalitzades i completades, d'acord amb el que s'estableix en l'article 11 de la present convocatòria.  
2. Després dels actes d'instrucció, la preavaluació realitzada per l'IVACE o si fa el cas l'entitat col·laboradora, serà sotmesa a una Comissió d'avaluació, que serà la competent per a elevar a la presidència de l'IVACE proposada de concessió d'ajudes.  
3. Aquesta Comissió estarà composta per la persona que ostente la Direcció General de l'IVACE, qui assumirà la Presidència de l'òrgan, per tres persones integrants de la Unitat IVACE Energia -una dels quals assumirà la secretaria de la Comissió- i per una integrant de l'Àrea de Suport de l'IVACE, totes elles designades per la persona que ostente la presidència de l'IVACE.  
En tot cas es procurarà que en la composició de la Comissió es respecte el principi de paritat d'homes i dones, i la capacitació i competència adequades.  
En l'exercici de les seues competències la Comissió podrà comptar amb l'assistència tècnica que estime necessària.  
4. Vista la proposta continguda en l'acta de la Comissió, la Presidència de l'IVACE resoldrà sobre l'adjudicació de les ajudes, fixant expressament la quantia, i incorporant, si fa el cas, les condicions i obligacions derivades d'aquesta, que en cap cas podran contravindre el que es disposa en aquesta resolució. La resolució podrà contindre una llista d'aquelles sol·licituds que presentades en termini no hagueren rebut ajuda seguint el criteri de repartiment d'ordre de presentació de sol·licituds amb el pressupost disponible, de manera que en cas que s'efectue un alliberament de crèdit de la convocatòria d'acord amb el que es preveu en l'article 11.2 de la present resolució o una ampliació de crèdit segons el que s'estableix en l'article 2.3, puguen ser ateses per rigorós ordre d'entrada, sempre que estiguen degudament cursades.  
5. El termini màxim per a resoldre i notificar la resolució d'ajuda serà de 6 mesos comptats des de la data de presentació de la sol·licitud. Transcorregut el termini sense que s'haguera notificat resolució expressa, s'entendran desestimades les sol·licituds per silenci administratiu, tot això sense perjudici de l'obligació de resoldre expressament que incumbeix l'administració.  
6. La resolució motivada de concessió es notificarà de manera individualitzada a cada persona o entitat interessada.  
7. L'adjudicació de les ajudes es publicarà en la pàgina web de l'IVACE i -en compliment del que s'estableix en Llei 38/2003, de 17 de novembre, general de subvencions, sobre publicitat de les subvencions concedides- en la Base de Dades Nacional de Subvencions disponible en l'enllaç http://www.pap.minhap.gob.es/bdnstrans/index. Alhora, es considerarà que amb la recepció de la notificació de l'ajuda l'entitat beneficiària accepta la seua inclusió en la llista d'operacions contemplada en l'article 115, apartat 2, del Reglament (UE) núm. 1303/2013 del Parlament Europeu i del Consell, de 17 de desembre de 2013.  
  
8. La resolució de concessió -i si escau, denegació- posarà fi a la via administrativa; es delega en la Direcció General de l'IVACE la resolució dels recursos de reposició.  
  
Article 13. Obligacions de les persones o entitats beneficiàries  
Sense perjudici del que es disposa en l'article 14 de la Llei 38/2003, de 17 de novembre, general de subvencions, seran obligacions de les persones o entitats beneficiàries:  
a) Seguir la metodologia i el procediment que indica aquesta resolució.  
b) Respondre de la veracitat dels documents aportats.  
c) Actualitzar la documentació presentada que haguera patit alguna modificació o la vigència de la qual haguera finalitzat, i comunicar altres ajudes públiques o privades que hagueren obtingut o sol·licitat per als mateixos costos subvencionables.  
d) Complir amb les seues obligacions fiscals i amb la Seguretat Social.  
e) Acreditar la seua personalitat jurídica, referida al moment de sol·licitud de l'ajuda, en la forma i termini que s'establisca per l'IVACE.  
f) Destinar íntegrament l'import de la subvenció a les finalitats per a les quals s'atorga, i respectar el que s'estableix en l'apartat i del present article.  
g) La conservació de la documentació relativa a la subvenció s'ajustarà al que establisca la normativa europea que poguera resultar d'aplicació per a l'execució i gestió del Pla de Recuperació, Transformació i Resiliència.  
h) Excepte si el beneficiari és una persona física, disposar de llibres comptables i registres diligenciats i altres documents degudament auditats en els termes exigits per la legislació mercantil, així com els estats comptables.  
i) Respectar en els projectes els següents principis:  
- Respectar els terminis en els quals s'han de destinar els béns als fins concrets de la subvenció, d'acord amb el que s'estableix en l'article 31.4 de la Llei 38/2003, de 17 de novembre, general de subvencions.  
  
- Els resultats del projecte hauran de mantindre's en el territori de la Comunitat Valenciana.  
- L'execució dels projectes no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar, o almenys no impedir, l'accessibilitat per a les persones amb diversitat funcional.  
j) Comptar amb les preceptives llicències i autoritzacions administratives, en el cas que l'actuació el requerisca.  
  
Article 14. Termini per a la realització i documentació justificativa de les inversions  
1. La liquidació de les ajudes s'efectuarà una vegada executat el projecte íntegrament o en les fases previstes, d'acord amb la sol·licitud presentada i en els termes fixats en la notificació de la concessió de l'ajuda. A l'efecte d'aquesta resolució, es considerarà que l'actuació o projecte es troba executat íntegrament quan els equips instal·lats, així com si fa el cas les instal·lacions receptores o de consum final de l'energia, es troben en funcionament o, almenys, en capacitat de funcionar, sent en qualsevol cas el criteri de l'IVACE el que prevaldrà en cas de dubte.  
2. El termini màxim per a la conclusió de les actuacions objecte d'ajuda serà de díhuit mesos des de la data de notificació de la resolució de la concessió de l'ajuda.  
3. Les persones i entitats beneficiàries d'aquestes ajudes, en el termini màxim de 3 mesos comptats des de la finalització del termini màxim concedit per a l'execució de les actuacions objecte de subvenció, hauran de justificar la realització d'aquestes. Per a això, hauran d'aportar la documentació requerida en l'apartat següent. Només podrà autoritzar-se una ampliació dels terminis fixats per a l'execució de les actuacions quan obeïsca a circumstàncies imprevisibles, degudament justificades, que facen impossible el compliment d'aquestes, malgrat haver-se adoptat, per part dels beneficiaris de les ajudes, les mesures tècniques i de planificació mínimes que els resultaven exigibles, i se sol·licite abans que transcórrega el termini concedit per a la justificació. En cap cas, no es podran autoritzar ampliacions de terminis per a l'execució de l'actuació objecte d'ajuda que superen en el seu còmput total els vint-i-quatre mesos, comptats des de la data de notificació de la resolució de concessió de l'ajuda o des de la data de notificació de la resolució d'adjudicació del corresponent contracte.  
  
4. A l'efecte de justificar la realització de l'actuació objecte de subvenció, les persones i entitats beneficiàries hauran de presentar, tant en l'Opció A, com en l'Opció B:  
a) Sol·licitud de pagament segons model normalitzat, inclòs en el tràmit telemàtic de la justificació.  
b) Justificants de despesa, segons s'indique en la notificació de concessió de l'ajuda, a través de factures que hauran de complir el que es disposa en el Reglament pel qual es regulen les obligacions de facturació, aprovat pel Reial decret 1.619/2012, de 30 de novembre, i altra normativa vigent.  
c) Justificants de pagament, sent vàlids els següents:  
- Còpia de l'extracte bancari juntament amb còpia del xec nominatiu o de l'ordre de transferència que acredite que el destinatari del pagament coincideix amb l'emissor de la factura.  
- En cas que l'ordre de transferència o l'anotació de l'extracte bancari siguen globals i per tant estiguen referits a diversos justificants de despesa, relacionats o no amb el projecte, serà necessari acompanyar un document bancari que n'incloga la relació degudament detallada, en la qual apareguen el destinatari, la identificació del justificant de la despesa (el número de la factura o el seu concepte) i l'import pagat.  
  
- No es consideraran vàlids els pagaments en efectiu ni els ingressos bancaris per caixa.  
- Només es consideraran vàlids els justificants de pagament que acrediten que el pagament s'ha realitzat per qui sol·licita l'ajuda. En el cas de transferències bancàries, en el compte d'origen haurà de constar com a titular/cotitular la persona o empresa/entitat beneficiària de l'ajuda.  
- No s'acceptaran aquells documents de pagament que, fins i tot sent conformes amb els requisits formals adés assenyalats, no permeten identificar clarament a quines factures estan vinculats.  
- Les despeses presentades en la justificació hauran de documentar-se mitjançant factures pagades íntegrament, per tant, les factures parcialment pagades no seran admeses.  
- S'acceptaran pagaments efectuats a través de modalitats de finançament, sempre que es presente el contracte signat entre la persona sol·licitant de l'ajuda i la financera. En tot cas l'IVACE establirà les mesures de control que considere oportunes per a comprovar que s'ha dut a terme la totalitat del pagament a l'entitat financera.  
d) Còpia del compte bancari on apareguen les dades del titular del compte (la beneficiària de l'ajuda), i en la qual s'abonarà, si escau, l'ajuda corresponent.  
e) Sol·licitud de tres ofertes. Quan l'import d'una despesa subvencionable supere, IVA exclòs, la quantia de 39.999,99 euros en el supòsit de cost per execució d'obra, o de 14.999,99 euros en el supòsit de subministrament o de serveis, la persona o entitat sol·licitant de l'ajuda haurà d'aportar també justificació d'haver sol·licitat com a mínim tres ofertes de diferents empreses proveïdores -sense vinculació entre elles- llevat que per les especials característiques de les despeses subvencionables no existisca en el mercat suficient nombre d'entitats que el realitzen, subministren o presten, i així es faça constar en un informe signat pel seu representant legal que haurà de contindre almenys:  
- quines van ser les característiques de les despeses que van fer impossible la localització d'un mínim de tres ofertes.  
- una explicació de com es va realitzar la cerca d'empreses proveïdores.  
Aquest informe no serà admés com a justificant de la no presentació de 3 ofertes si el seu argument es basa en:  
· Les característiques de l'empresa proveïdora  
· Les característiques genèriques del bé o servei  
· Les característiques genèriques de l'empresa o entitat beneficiària. Així mateix, hauran d'acompanyar un annex a l'informe que documente com s'ha realitzat la cerca d'empreses proveïdores del bé o servei.  
  
En tot cas serà necessari que les ofertes complisquen amb els requisits següents:  
- Requisits materials: les ofertes han d'estar prou detallades, especificant els treballs que han de realitzar-se i el seu preu.  
- Requisits formals: les ofertes han d'estar datades, han de ser posteriors al 5 d'agost de 2021, i contindre les dades que permeten la correcta identificació del remitent, juntament amb el logo o el segell de l'empresa.  
La selecció de les ofertes haurà de realitzar-se entre empreses de les quals almenys dues d'elles no siguen empreses associades a l'entitat beneficiària i no formen part de la seua Junta Directiva o Consell d'Administració, ni ostenten drets de vot superiors al 50 %. L'elecció entre les ofertes presentades haurà de recaure en la més econòmica, justificant en un informe l'elecció en un altre sentit.  
Les tres ofertes hauran d'haver-se sol·licitat amb caràcter previ a la contractació del compromís per a la prestació del servei o el lliurament del bé. En cas que qui sol·licita l'ajuda siga una entitat pública, s'estarà al que s'estableix en l'apartat g d'aquest article.  
f) Justificació del compliment de les obligacions de difusió i publicitat dutes a terme, d'acord amb el que s'estableix en l'article 16 de la present convocatòria.  
g) Quan siga una entitat pública la beneficiària, haurà de presentar un certificat de l'òrgan competent que el procediment de contractació utilitzat ha respectat la normativa vigent, fent referència a la norma aplicada, el procediment utilitzat, la justificació d'aquest, les dades relatives a la publicació de la licitació, i el número/codi de l'expedient de contractació; en cas que per l'import de la contractació no supere el llindar dels contractes menors, el certificat haurà d'expressar quan ha donat principi la contractació.  
h) Per al cas en què la destinatària última siga una persona física o jurídica privada, còpia del contracte amb l'empresa proveïdora; en la seua absència de contracte, la factura/s expedides servirà de document contractual.  
i) Declaració responsable d'altres ajudes, subvencions, ingressos o recursos públics o privats que hagueren obtingut o sol·licitat per als mateixos costos subvencionables que els presentats a l'IVACE per a la justificació del projecte.  
j) Quan siga una empresa o entitat la beneficiària de l'ajuda, haurà de presentar compte justificatiu de les inversions, així com el document sobre relació d'anotacions comptables, sent tots dos models facilitats per l'IVACE.  
k) Per al cas de les persones físiques sense activitat econòmica la sol·licitud de la qual no supere els 10.000 euros i per a entitats i organismes públics, declaració responsable d'estar al corrent en les seues obligacions tributàries i enfront de la Seguretat Social. Per a la resta de sol·licitants, l'IVACE obtindrà directament les dades relatives al compliment de les obligacions tributàries enfront de l'administració i obligacions enfront de la Seguretat Social, excepte en el cas que els sol·licitants expressament no hagen autoritzat aquesta possibilitat, i en aquest cas hauran d'aportar els certificats corresponents.  
l) Per al cas de les actuacions de Tipologia 1, hauran de presentar certificat final d'obra subscrit pel director/a d'obra i director/a d'execució de l'obra, quan siga preceptiu.  
m) Per al cas de les actuacions de Tipologia 2, quan corresponga, hauran de presentar certificat de la instal·lació tèrmica, subscrit per l'instal·lador habilitat i el director de la instal·lació, quan la participació d'aquest últim siga preceptiva, registrat en l'òrgan competent d'acord amb el RITE.  
n) Certificat d'eficiència energètica edifici acabat obtingut una vegada realitzades les actuacions, subscrit per tècnic competent, en el qual s'acredite la millora mínima d'1 lletra en la seua qualificació energètica, mesura en l'escala d'emissions de diòxid de carboni (kg CO2 /m² any) i també s'acredite una reducció del consum d'energia primària no renovable del 30 % respecte a la situació de partida, emés pel registre d'IVACE (http://gcee.aven.es) i que inclou el codi justificatiu de registre. Per a actuacions realitzades sota l'Opció B no serà necessari que aquest certificat d'eficiència energètica estiga registrat. En el cas que l'edifici siga dels compresos en l'article 3.7.b de la present convocatòria, memòria justificativa on s'acredite una reducció del consum d'energia primària no renovable del 30 % respecte a la situació de partida, subscrit per tècnic competent.  
  
o) Declaració responsable de la persona o entitat beneficiària de l'ajuda, en la qual es faça constar el compliment de la normativa relativa a les infraestructures comunes de telecomunicacions i instal·lacions digitals, quan a l'actuació li resulte d'aplicació el que es disposa en el Reial decret 346/2011, d'11 de març, pel qual s'aprova el Reglament regulador de les infraestructures comunes de telecomunicacions per a l'accés als serveis de telecomunicació a l'interior de les edificacions.  
  
p) Memòria d'actuació justificativa del compliment de les condicions imposades en la concessió de la subvenció, conforme a l'exigit en la convocatòria, amb indicació de les activitats realitzades i dels resultats obtinguts. Així mateix, la memòria inclourà fotografies de les actuacions realitzades: fotografies de la situació de l'edifici després de les actuacions, i si fa el cas, dels equips i instal·lacions principals finals objecte de l'ajuda, i on es mostre el cartell publicitari o senyalització de l'actuació. Aquesta memòria serà realitzada i subscrita per un tècnic titulat competent autor del projecte o de direcció de l'execució de l'actuació, indicant així mateix la data de conclusió de les actuacions.  
  
q) Per a l'Opció A i sempre que l'ajuda concedida siga superior a 50.000 ?, informe que acredite l'adequada realització de les actuacions objecte de l'ajuda concedida d'acord amb la documentació presentada en la sol·licitud de l'ajuda, emés per organisme de control o entitat de control que complisca els requisits tècnics establits en el Reial decret 410/2010, de 31 de març, pel qual es desenvolupen els requisits exigibles a les entitats de control de qualitat de l'edificació i als laboratoris d'assajos per al control de qualitat de l'edificació, per a l'exercici de la seua activitat o per entitat de control habilitada per al camp reglamentari de les instal·lacions tèrmiques regulades per la Llei 21/1992, de 16 de juliol, d'Indústria, i el Reial decret 2.200/1995, de 28 de desembre, pel qual s'aprova el Reglament de la infraestructura per a la qualitat i la seguretat industrial, en l'especialitat o especialitats que millor s'adeqüen a la naturalesa de l'actuació.  
  
r) Declaració responsable, prèvia a la justificació per part dels beneficiaris de les ajudes, garantint el procés de contractació de les actuacions, el compliment de les normes nacionals i comunitàries sobre requisits d'igualtat d'oportunitats i no discriminació aplicables a aquesta mena d'actuacions, el compliment de les normes mediambientals nacionals i comunitàries, i sobre desenvolupament sostenible i l'aplicació de mesures antifrau eficaces i proporcionades en l'àmbit de gestió del projecte objecte d'ajuda (segons model que estarà disponible en el web de l'IVACE).  
s) Documentació justificativa del compliment de l'indicat en l'article 3.12, mitjançant l'aportació del projecte o memòria tècnica on s'incloga un estudi de gestió de residus de construcció i demolició, així com del corresponent pla de gestió dels residus de construcció i demolició en el qual es concrete com s'aplicarà l'estudi de gestió, tot això segons el regulat en el Reial decret 105/2008, pel qual es regula la producció i gestió dels residus de construcció i demolició. La justificació de l'anterior es realitzarà de la forma següent:  
  
i. Per a la correcta acreditació del compliment de la valorització del 70 % dels residus de construcció i demolició que es recull en l'article 3.12 de la present convocatòria, la memòria presentada inclourà la quantitat total de residus generats, classificats per codis LER, i els certificats dels gestors de destí, on s'indique el percentatge de valorització aconseguit en cadascuna de les instal·lacions. Els residus perillosos no valoritzables no es tindran en compte per a consecució d'aquest objectiu.  
  
ii. El compliment de l'establiment de mesures per a realitzar una demolició selectiva s'acreditarà mitjançant els codis LER inclosos en els certificats expedits pels gestors com a justificació del lliurament dels residus generats. Aquests codis seran els corresponents a les fraccions retirades selectivament, com per exemple 170101, 170102, 170201, 170202, 170203, 170402, 170403 o 170405.  
iii. En el cas que es valoren residus en la mateixa obra, l'adjudicatari inclourà en la memòria informació sobre les quantitats valorades, per codi LER i els mitjans utilitzats (planta mòbil, gestor, etc.).  
  
iv. En el cas que s'utilitzen àrids reciclats provinents de residus, l'adjudicatari inclourà en la memòria la documentació que acredite la compra d'aquests materials, en la qual indicarà la quantitat i el tipus de material.  
v. En cas que es produïsquen residus d'amiant, serà necessari justificar el seu adequat tractament a través de la notificació prèvia del trasllat dels residus d'amiant des del lloc de generació fins al gestor de residus i els documents d'identificació dels trasllats de residus associats a aquests moviments, en aplicació del Reial decret 553/2020, de 2 de juny, pel qual es regula el trasllat de residus a l'interior del territori de l'Estat.  
  
t) Documentació específica que permeta justificar el compliment dels requisits tècnics, en funció de la tipologia d'actuació, descrits en l'annex.  
5. Només seran tinguts en compte els justificants de despesa i de pagament de data posterior al registre d'entrada del document de sol·licitud d'ajuda, excepte els corresponents a les actuacions preparatòries que s'estarà al que s'estableix en l'article 3.5 d'aquesta convocatòria  
6. Una vegada comprovada l'execució de l'actuació, així com tota la documentació exigida en l'apartat anterior, es farà el pagament de l'ajuda.  
  
Article 15. Resolució d'incidències  
1. L'incompliment dels requisits i terminis establits en la resolució, la insuficient justificació de les despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades, podrà donar lloc a la minoració de la subvenció concedida. Aquests criteris resultaran d'aplicació per a determinar la quantitat que finalment haja de percebre la persona o entitat beneficiària i hauran de respondre al principi de proporcionalitat.  
2. L'incompliment per la persona o entitat beneficiària de qualsevol dels requisits, condicions i altres circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment del seu pagament sobre la base del que es disposa en el títol II de Llei 38/2003, general de subvencions. De conformitat amb aquesta normativa, l'incompliment de l'obligació de reintegrament tindrà entre altres efectes la impossibilitat de ser beneficiària en successives convocatòries, sempre que es trobe en període executiu.  
3. Es delega en les persones que ostenten el cap d'àrea ?o si fa el cas, departament o servei- de l'IVACE competents per a la gestió de les ajudes- la resolució de les incidències que es produïsquen amb posterioritat a la concessió; la resolució relativa a les possibles minoracions o revocacions de les subvencions concedides es delega en la Direcció General de l'IVACE.  
Article 16. Difusió i publicitat  
1. Tota referència a l'actuació subvencionada en publicacions, activitats de promoció, pàgines web i comptes de mitjans socials, i en general en qualsevol mitjà de difusió, haurà de complir amb els requisits que figuren en Manual d'Imatge del PREE5000, que estarà disponible en el web de l'IDAE.  
2. En tots els documents i accions d'informació, comunicació i publicitat relacionats amb el projecte subvencionat, s'haurà de reconéixer l'origen del finançament mostrant:  
- l'emblema de la Unió Europea, així com una referència a aquesta organització.  
- una declaració de finançament adequat que indique «Finançat per la Unió Europea-NextGenerationUE».  
- un esment al Pla de Recuperació, Transformació i Resiliència.  
  
- el logo del Ministeri per a la Transició Ecològica i el Repte Demogràfic.  
- el logo de l'IDAE i el de l'IVACE.  
3. Durant l'execució del projecte, el beneficiari de l'ajuda haurà:  
  
- d'incorporar en la seua pàgina web i en els seus comptes en els mitjans socials (en cas que dispose) una breu descripció del projecte subvencionat amb els seus objectius i resultats, destacant el suport financer de la Unió Europea.  
- de col·locar plaques o tanques publicitàries resistents d'una grandària mínima A3, o una pantalla electrònica, en un lloc ben visible per al públic, amb informació sobre el projecte, en el qual s'esmentarà l'ajuda financera rebuda, amb l'emblema «Pla de Recuperació, Transformació i Resiliència - Finançat per la Unió Europea- NextGenerationEU», i el logotip del programa, i seguint les instruccions establides en el manual d'imatge de l'IDAE relatives a la cartelleria. En el termini de tres mesos, a partir de la conclusió del projecte, el beneficiari haurà de col·locar en un lloc ben visible per al públic, un cartell o placa permanent de grandària significativa (mínim A4), que indicarà el nom i l'objectiu principal del projecte, l'emblema de la UE, la declaració de finançament «Finançat per la Unió Europea ?NextGenerationEU», juntament amb el logo del Pla de Recuperació, Transformació i Resiliència, i el logotip del programa, seguint les instruccions establides en el manual d'imatge de l'IDAE relatives a la cartelleria.  
  
4. Els beneficiaris hauran de conservar constància gràfica, documental o digital de les obligacions recollides en el present article per a la seua posada a la disposició de l'IVACE en el moment de la justificació del projecte, o de qualsevol òrgan de control que la requerisca.  
  
Article 17. Transparència i prevenció del frau  
L'entitat beneficiària haurà de complir amb les mesures de transparència i prevenció del frau i aportar la documentació que així ho acredite:  
a) Mesures de transparència: quan l'import de la subvenció siga superior a 100.000 euros, o quan almenys el 40 % del total dels ingressos anuals de l'entitat beneficiària tinguen caràcter d'ajuda o subvenció pública, haurà d'acreditar haver complit amb la legislació bàsica sobre transparència, aportant una captura de pantalla de la seua pàgina web -o mitjà electrònic de finalitat similar- en la qual aparega la informació següent:  
- Contractes subscrits amb una Administració Pública, fent esment a les parts, l'objecte, termini de duració, import de licitació i d'adjudicació, el nombre d'empreses licitadores i el procediment utilitzat.  
  
- Convenis amb l'Administració Pública subscrits, fent esment a les parts, l'objecte, termini de duració i obligacions econòmiques convingudes, així com les seues possibles modificacions.  
- Subvencions i ajudes públiques rebudes, amb indicació del seu import i finalitat.  
Les entitats públiques hauran d'acreditar haver complit amb la legislació bàsica sobre transparència, aportant una captura de pantalla de la seua pàgina web -o mitjà electrònic de finalitat similar- en la qual aparega les subvencions i ajudes públiques rebudes, amb indicació del seu import i finalitat.  
b) Mesures de prevenció del frau:  
Les persones i entitats beneficiàries han de tindre un comportament antifrau i col·laborar amb qualsevol altra administració per a evitar comportaments fraudulents en la societat. En cas que qualsevol persona tinguera coneixement de fets que pogueren ser constitutius de frau o irregularitat relacionats amb les ajudes previstes en la present convocatòria, podrà posar-los en coneixement a través del canal habilitat a l'efecte per l'Oficina Nacional de Coordinació Antifrau en l'adreça web: https://www.igae.pap.hacienda.gob.es/sitios/igae/es-es/snca/paginas/inicio.aspx i de la bústia Control Antifrau del portal de l'IVACE: http://www.ivace.es.  
  
  
DISPOSICIONS FINALS  
  
Primera  
Es faculta la Direcció General de l'IVACE, per a dictar les resolucions necessàries per al desplegament, eficàcia i execució de la present convocatòria.  
  
Segona  
La present resolució entrarà en vigor l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, en el termini de dos mesos recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 21 de gener de 2021.- El president de l'IVACE: Rafael Climent González.  
  
  
  
ANNEX  
Actuacions subvencionables i costos elegibles  
  
1. Actuacions subvencionables  
Tipologia 1. Millora de l'eficiència energètica de l'envolupant tèrmic  
1. Objectiu. Reduir la demanda energètica en calefacció i climatització dels edificis existents, mitjançant la millora de l'eficiència energètica del seu envolupant tèrmic, en el seu conjunt o en algun dels elements que la componen.  
2. Actuacions subvencionables. Seran actuacions subvencionables les que es realitzen en l'envolupant tèrmic de l'edifici que es compon dels tancaments de l'edifici que separen els recintes habitables de l'ambient exterior (aire, terreny o un altre edifici) i les particions interiors que separen els recintes habitables dels no habitables, que al seu torn estiguen en contacte amb l'ambient exterior. Les actuacions energètiques considerades dins d'aquesta mesura seran aquelles que aconseguisquen una reducció de la demanda energètica de calefacció i climatització de l'edifici, mitjançant actuacions sobre el seu envolupant tèrmic. Les actuacions energètiques sobre l'envolupant tèrmic podran contemplar solucions constructives convencionals i no convencionals.  
S'entenen per solucions constructives convencionals les utilitzades habitualment en els edificis per a reduir la seua demanda energètica com, per exemple, les que afecten les façanes, cobertes, fusteries exteriors, vidres i proteccions solars.  
S'entenen com a solucions constructives no convencionals les conegudes com a mesures «d'arquitectura bioclimàtica», com, per exemple: Murs trombe, murs parietodinàmics, hivernacles adossats, sistemes d'ombrejat, ventilació natural, etc.  
Es consideraran també costos elegibles, les instal·lacions auxiliars necessàries per a dur a terme aquesta actuació, com a bastimentades o grues.  
Per a l'Opció A sols es consideraran subvencionables les actuacions integrals sobre un o diversos dels tancaments (façana, coberta, buits, etc.) de l'envolupant tèrmic de l'edifici, però no sobre una o diversos habitatges o locals del mateix edifici, considerades individualment.  
  
Per a l'Opció B només es consideren subvencionables les actuacions sobre un o diversos dels tancaments (façanes, coberta, buits, etc.) de l'envolupant tèrmic, sobre una o diversos habitatges o locals del mateix edifici, considerades individualment.  
Tant per a l'Opció A com per a l'Opció B, les actuacions hauran de complir amb els requisits següents:  
a) Les exigències mínimes d'eficiència energètica que ha de complir l'envolupant tèrmic que es reforme, són les que figuren en el Document Bàsic d'Estalvi d'Energia DB-HE del Codi Tècnic de l'Edificació, que han de ser acreditades i/o justificades pel tècnic competent en el projecte i/o la memòria tècnica. En tractar-se d'un edifici existent serà aplicable l'apartat IV de la seua Part I, denominat «Criteris d'aplicació en edificis existents». I en particular el criteri 2 de flexibilitat, de manera que en els casos en què no siga possible aconseguir el nivell de prestació establit amb caràcter general, des del punt de vista del compliment de les exigències bàsiques d'estalvi d'energia, podran adoptar-se solucions que permeten el major grau d'adequació possible quan, entre altres motius, les solucions no siguen tècnicament o econòmicament viables.  
  
b) Tots els valors de transmitància utilitzats pel tècnic competent en l'elaboració del certificat d'eficiència de l'edifici que no siguen «per defecte», hauran d'estar justificats de la forma següent: Si el valor seleccionat és «estimat» o «conegut», haurà d'aportar la composició del tancament. Si el valor seleccionat és «conegut» i el material utilitzat no està en la base de dades del programa informàtic de qualificació de l'eficiència energètica utilitzat, haurà d'aportar el Document d'Idoneïtat Tècnica Europeu (DIS-TE) del material utilitzat. S'haurà d'aportar sempre, en el cas de vidres i tancaments, el marcatge CE o fitxa tècnica de la fusteria i dels vidres, on figuren les característiques tèrmiques d'aquests.  
  
3. Quantia de les ajudes. Les ajudes a atorgar dins del programa per a aquesta mena d'actuació seran lliuraments dineraris sense contraprestació, tal com s'indica a continuació. L'import de l'ajuda a atorgar serà la suma de l'Ajuda Base i l'Ajuda Addicional que poguera correspondre en cada cas, tal com s'estableix en els apartats següents, i en qualsevol cas, aquest import estarà sotmés als límits que s'establisquen en la normativa d'ajudes d'estat:  
1r. Ajuda Base. La intensitat de l'ajuda serà l'establida en la taula de l'article 4, per a l'Opció A o l'Opció B.  
2n. Ajuda Addicional per criteri social, eficiència energètica o actuació integrada. Es podrà obtindre una ajuda addicional a l'ajuda base, sempre que es complisquen les condicions que per a això es requereix, en els casos en què concórrega criteri social, eficiència energètica o actuació integrada, d'acord amb la definició que d'aquests conceptes es realitza en l'article 4 d'aquesta convocatòria. El càlcul de l'ajuda addicional es realitzarà sumant el percentatge de cadascun dels tres criteris segons corresponga.  
En el cas del criteri d'eficiència energètica sols es podrà aplicar un dels tres percentatges, bé qualificació energètica A, B, o increment de dues o més lletres. Els valors de l'ajuda addicional que corresponen a aquesta tipologia d'actuació, s'indiquen en el quadre següent, en el qual els percentatges són referits a la suma de costos elegibles corresponents a aquesta tipologia d'actuació:  
Tipologia 2. Millora de l'eficiència energètica i d'energies renovables en les instal·lacions tèrmiques de calefacció, climatització, ventilació i aigua calenta sanitària.  
Tipologia 2.1 Substitució d'energia convencional per energia solar tèrmica.  
1. Objectiu. Reduir el consum d'energia convencional en edificis existents mitjançant l'ús de l'energia solar tèrmica per a la producció d'aigua calenta sanitària, calefacció, refrigeració i/o climatització de piscines.  
2. Actuacions subvencionables. Seran actuacions subvencionables aquelles en les quals es substituïsca energia convencional per a producció d'aigua calenta sanitària, calefacció, refrigeració i/o climatització de piscines en edificis existents per energia solar tèrmica.  
Seran subvencionables les instal·lacions solars noves i rehabilitacions i/o ampliacions d'instal·lacions existents sempre que suposen la substitució i/o increment de la potència de generació solar i que es realitzen en edificis existents. També es consideren subvencionables instal·lacions solars tèrmiques que donen servei a una xarxa de climatització urbana.  
Les instal·lacions solars tèrmiques hauran de complir amb els requisits següents:  
a) Respondran a la definició d?«Instal·lació Solar Tèrmica» de la normativa vigent que li siga aplicable.  
b) Les instal·lacions i equips compliran amb la normativa vigent establida en el RITE, el plec de condicions tècniques de l'IDAE per a instal·lacions solars tèrmiques Revisió 2009 així com el document reconegut del RITE Guia ASIT de l'Energia Solar Tèrmica, elaborat per ASIT i disponible en la pàgina web del Ministeri per a la Transició Ecològica i el Repte Demogràfic.  
c) Els captadors solars han d'estar certificats pel Ministeri per a la Transició Ecològica i el Repte Demogràfic.  
d) Només s'admetran captadors amb coeficient global de pèrdues inferior a 9 W/(m² ° C).  
3. Quantia de les ajudes. Les ajudes a atorgar dins del programa per a aquesta mena d'actuació seran lliuraments dineraris sense contraprestació tal com s'indica a continuació.  
L'import de l'ajuda a atorgar serà la suma de l'Ajuda Base i l'Ajuda Addicional que poguera correspondre en cada cas, segons s'estableix en els apartats següents i, en qualsevol cas, aquest import estarà sotmés als límits que s'establisquen en la normativa d'ajudes d'estat:  
  
1r. Ajuda Base. La intensitat de l'ajuda serà l'establida en la taula de l'article 4, per a l'Opció A o l'Opció B.  
2n. Ajuda Addicional per criteri social, eficiència energètica o actuació integrada. Es podrà obtindre una ajuda addicional a l'ajuda base, sempre que es complisquen les condicions que per a això es requereix, en els casos en què concórrega criteri social, eficiència energètica o actuació integrada, d'acord amb la definició que d'aquests conceptes es realitza en l'article 4 d'aquesta convocatòria. El càlcul de l'ajuda addicional es realitzarà sumant el percentatge de cadascun dels tres criteris segons corresponga. En el cas del criteri d'eficiència energètica sols es podrà aplicar un dels tres percentatges, bé qualificació energètica A, B, o increment de dues o més lletres. Els valors de l'ajuda addicional que corresponen a aquesta tipologia d'actuació, s'indiquen en el quadre següent, en el qual els percentatges són referits a la suma de costos elegibles corresponents a aquesta tipologia d'actuació:  
A l'efecte del càlcul de l'ajuda que corresponga a aquesta actuació, es considerarà un cost elegible màxim, que serà el que resulte de les expressions següents en funció del cas, on Ps (kW) és la potència de la instal·lació solar tèrmica nova. S'estableixen tres tipologies d'actuació diferents en funció de l'aplicació proveïda:  
- Cas S1: Instal·lacions solars per a producció d'aigua calenta sanitària i/o climatització de piscines descobertes i/o cobertes. Cost elegible màxim (?) = 1.000 x Ps(kW)  
- Cas S2: Instal·lacions solars per a calefacció, i opcionalment aplicacions recollides en el Cas S1. Cost elegible màxim (?) = 1.500 x Ps (kW)  
- Cas S3: Instal·lacions solars per a calefacció i refrigeració, i opcionalment aplicacions recollides en el Cas S1. Cost elegible màxim (?) = 1.850 x Ps (kW)  
  
Tipologia 2.2 Substitució d'energia convencional per energia geotèrmica.  
1. Objectiu. Reduir el consum d'energia convencional en edificis existents mitjançant l'ús de l'energia geotèrmica per a un o diversos dels següents usos: calefacció, climatització, producció d'aigua calenta sanitària i climatització de piscines.  
2. Actuacions subvencionables. Seran actuacions subvencionables les realitzades en les instal·lacions de calefacció, climatització, producció d'aigua calenta sanitària i/o climatització de piscines, tant si el sistema de generació se situa en el mateix edifici usuari com a extern a ell subministrant a un o diversos edificis existents, sempre que substituïsquen instal·lacions d'energia convencional, incloent-hi la modificació de xarxes de calefacció/ climatització, emprant instal·lacions que utilitzen l'energia geotèrmica.  
Les instal·lacions geotèrmiques hauran de complir amb els requisits següents:  
a) Les instal·lacions realitzades hauran de complir amb els requisits establits en el Reglament d'Instal·lacions Tèrmiques dels Edificis (RITE) i, per al cas de sistemes d'intercanvi geotèrmic de circuit tancat, el document reconegut del RITE Guia tècnica de disseny de sistemes d'intercanvi geotèrmic de circuit tancat, publicada per l'IDAE, i disponible en el Registre Oficial de Documents del RITE en el web del Ministeri per a la Transició Ecològica i el Repte Demogràfic, així com qualsevol altra legislació que els siga aplicable.  
  
b) Per a actuacions amb equips de bomba de calor, els valors de rendiment estacional utilitzats pel tècnic competent en l'elaboració del certificat d'eficiència de l'edifici hauran de correspondre's amb el rendiment mitjà estacional de la bomba de calor i hauran d'estar determinats i justificats mitjançant algun dels següents documents:  
  
- Fitxa tècnica o etiqueta energètica de la bomba de calor on apareguen els rendiments mitjans estacionals;  
- certificat EUROVENT o similar;  
- informe subscrit pel tècnic competent. Per a aquest informe podrà usar-se el document reconegut del RITE: «Prestacions mitjanes estacionals de les bombes de calor per a producció de calor en edificis».  
  
En el cas de les instal·lacions de geotèrmia, es consideraran costos elegibles, a més dels indicats en l'article 5, els següents conceptes: la inversió en equips efectuada, els costos d'execució de la instal·lació, obra civil associada i instal·lacions auxiliars necessàries, així com, el cost de la realització dels estudis, assajos, sondejos i simulacions preliminars prèvies a la realització del disseny de la instal·lació, sondejos, excavacions, fonamentacions, rases, urbanització i altres elements necessaris per a la seua explotació, així com xarxes de calor/fred i estacions d'intercanvi.  
3. Quantia de les ajudes. Les ajudes a atorgar dins del programa per a aquesta mena d'actuació seran lliuraments dineraris sense contraprestació tal com s'indica a continuació.  
L'import de l'ajuda a atorgar serà la suma de l'Ajuda Base i l'Ajuda Addicional que poguera correspondre en cada cas, tal com s'estableix en els apartats següents i, en qualsevol cas, aquest import d'ajuda estarà sotmés als límits que s'establisquen en la normativa d'ajudes d'estat:  
  
1r. Ajuda Base. La intensitat de l'ajuda serà l'establida en la taula de l'article 4, per a l'Opció A o l'Opció B.  
2n. Ajuda Addicional per criteri social, eficiència energètica o actuació integrada. Es podrà obtindre una ajuda addicional a l'ajuda base, sempre que es complisquen les condicions que per a això es requereix, en els casos en què concórrega criteri social, eficiència energètica o actuació integrada, d'acord amb la definició que d'aquests conceptes es realitza en l'article 4 d'aquesta convocatòria. El càlcul de l'ajuda addicional es realitzarà sumant el percentatge de cadascun dels tres criteris segons corresponga. En el cas del criteri d'eficiència energètica sols es podrà aplicar un dels tres percentatges, bé qualificació energètica A, B, o increment de dues o més lletres.  
Els valors de l'ajuda addicional que corresponen a aquesta tipologia d'actuació, s'indiquen en el quadre següent, en el qual els percentatges són referits a la suma de costos elegibles corresponents a aquesta tipologia d'actuació:  
A l'efecte del càlcul de l'ajuda que corresponga a aquesta actuació, es considerarà un cost elegible màxim, que serà el que resulte de les expressions següents en funció del cas, on P (kW) és la potència tèrmica del generador. Es prendrà com a potència de la instal·lació, la potència en calefacció B0W35 extreta de la fitxa tècnica o especificacions del fabricant d'acord amb els assajos de la norma UNE-EN 14256.  
  
- Cas G1: Instal·lacions de generació d'aigua calenta i/o calefacció/refrigeració en circuit obert, per a un edifici: Cost elegible màxim (?) = 1.600 P(0,83).  
- Cas G2: Instal·lacions de generació d'aigua calenta i/o calefacció/refrigeració en circuit tancat amb intercanvi vertical, amb sondejos, per a un edifici: Cost elegible màxim (?) = 4.000 P(0,83).  
- Cas GR1: Instal·lacions de generació d'aigua calenta i/o calefacció/ refrigeració en circuit obert, per a generació de calor i/o fred centralitzades, incloent-hi xarxa de distribució i d'intercanvi als usuaris, que done servei a diversos edificis: Cost elegible màxim (?) = 2.600 P(0,83).  
  
- Cas GR2: Instal·lacions de generació d'aigua calenta i/o calefacció/ refrigeració en circuit tancat, per a generació de calor i/o fred centralitzades, incloent-hi xarxa de distribució i d'intercanvi als usuaris, que done servei a diversos edificis: Cost elegible màxim (?) = 5.000 P(0,83).  
  
Tipologia 2.3 Substitució d'energia convencional per biomassa en les instal·lacions tèrmiques  
1. Objectiu. Reduir el consum d'energia convencional en edificis existents mitjançant l'ús de biomassa com a combustible per a calefacció, climatització i producció d'aigua calenta sanitària i climatització de piscines.  
2. Actuacions subvencionables. Seran actuacions subvencionables les realitzades en instal·lacions de calefacció, climatització, producció d'aigua calenta sanitària i climatització de piscines que incloguen sistema d'intercanvi fums /aigua i que substituïsquen a instal·lacions d'energia convencional existents en edificis, incloent inversions en xarxes de calor i/o fred o la seua ampliació. Es considera que una instal·lació pertany a l'actuació de xarxes de calor quan, utilitzant una o diverses tecnologies renovables, subministre energia almenys a dos centres consumidors mitjançant les corresponents estacions d'intercanvi. També es consideren subvencionables els aparells de calefacció local, és a dir dispositius de calefacció d'espais que emet calor per transferència directa sola o en combinació amb la transferència de calor a un fluid, a fi d'aconseguir i mantindre una temperatura agradable per als éssers humans en l'espai tancat en el qual el producte està situat, eventualment combinat amb la producció de calor per a altres espais, i equipat amb un o més generadors que converteixen directament els combustibles sòlids en calor, amb la part frontal tancada.  
  
Les instal·lacions de biomassa hauran de complir amb els requisits següents:  
a) Les instal·lacions realitzades hauran de complir amb els requisits establits en el Reglament d'Instal·lacions Tèrmiques dels Edificis (RITE).  
b) Les instal·lacions de biomassa hauran d'aconseguir una reducció de les emissions de gasos d'efecte d'hivernacle d'almenys un 80 % a fi que s'aconseguisca un «Coeficient per al càlcul de l'ajuda als objectius climàtics» del 100 %, d'acord amb el que s'estableix l'annex VI del Reglament (UE) 2021/241 pel qual s'estableix el Mecanisme de Recuperació i Resiliència.  
Per això s'haurà de presentar una declaració que tots els combustibles que s'utilitzaran tenen un valor per defecte de reducció d'emissions de GEI del 80 % o superior segons els indicats per a producció de calor establits en l'annex VI de la Directiva 2018/2001/UE del Parlament Europeu i del Consell, d'11 de desembre de 2018, relativa al foment de l'ús d'energia procedent de fonts renovables, tenint en compte el sistema de producció i resta de condicions que determinen aquest valor per defecte, indicant la descripció del combustible o dels combustibles i el valor o els valors per defecte.  
En el cas que algun dels combustibles que s'utilitzaran no complisca amb el requisit anterior, s'aportarà una memòria signada per un tècnic competent independent on, per a les condicions previstes per al projecte i d'acord amb la metodologia del mencionat annex VI es justifique que per a aquest combustible la reducció de gasos d'efecte d'hivernacle és igual o superior al 80 %.  
c) Les actuacions que incloguen aparells de calefacció local o calderes de menys d'1 MW deuran:  
- Aportar, juntament amb la documentació tècnica inclosa en la sol·licitud, informació sobre el combustible a utilitzar segons la norma UNE-EN-ISO 17873, la norma UNE 164003 o la norma UNE 164004.  
Presentar una acreditació per part del fabricant de l'equip del compliment dels requisits d'eficiència energètica estacional i emissions per al combustible que es vaja a utilitzar, que no podran ser menys exigents que els definits en el Reglament d'Ecodisseny en vigor (segons corresponga Reglament (UE) 2015/1185 de la Comissió, o Reglament (UE) 2015/1189, de la Comissió).  
- Com a requisit addicional a les obligacions establides en l'article 3 d'aquesta convocatòria, per a aquesta mesura s'haurà de presentar una declaració per part del beneficiari comprometent-se a mantindre, durant un termini de 5 anys, un registre documental suficient que permeta acreditar que el combustible emprat en la caldera disposa d'un certificat atorgat per una entitat independent acreditada relatiu al compliment de la classe A1 segons el que s'estableix en la norma UNE-EN-ISO 17413-2, de la classe 1 de la norma UNE-EN-ISO 17657-4, de la classe A1 de la norma 164003 o de la classe A1 de la norma 164004.  
- En cas que els equips finalment instal·lats no siguen els mateixos que es van fer constar en la sol·licitud, haurà de presentar-se al costat de la documentació requerida per a justificar les actuacions realitzades, per a l'equip definitivament instal·lat, una acreditació per part del fabricant de l'equip del compliment dels requisits d'eficiència energètica estacional i emissions per al combustible que es vaja a utilitzar, que no podran ser menys exigents que els definits en el Reglament d'Ecodisseny en vigor (segons corresponga, Reglament (UE) 2015/1185 de la Comissió o Reglament (UE) 2015/1189 de la Comissió).  
  
d) Les instal·lacions majors o iguals a 1 MW hauran d'aportar, juntament amb la documentació tècnica inclosa en la sol·licitud, informació sobre el combustible a utilitzar segons la norma UNE-EN-ISO 17221, la norma 164003 o la norma 164004 o descriure's en el cas de no ser un combustible inclòs en aquestes normes.  
Les emissions procedents de les instal·lacions de més d'1 MW o superior i menors de 50 MW hauran de complir amb els requisits d'emissions establits en el Reial decret 1.042/2017, de 22 de desembre, sobre la limitació de les emissions a l'atmosfera de determinats agents contaminants procedents de les instal·lacions de combustió mitjanes i pel qual s'actualitza l'annex IV de la Llei 34/2007, de 15 de novembre, de qualitat de l'aire i protecció de l'atmosfera, així com amb qualsevol altra legislació nacional que els siga aplicable.  
La biomassa complirà els criteris de sostenibilitat establits en els articles 29 a 31 de la Directiva 2018/2001, d'energies renovables, així com els corresponents actes delegats i d'execució, en virtut del que resulte d'aplicació del reial decret de transposició d'aquesta Directiva i en les disposicions que es pogueren establir per a desenvolupar l'exigència del compliment dels requisits de sostenibilitat en l'àmbit dels usos tèrmics.  
3. Quantia de les ajudes. Les ajudes a atorgar dins del programa per a aquesta mena d'actuació seran lliuraments dineraris sense contraprestació, tal com s'indica a continuació.  
L'ajuda econòmica sense contraprestació. L'import de l'ajuda a atorgar serà la suma de l'Ajuda Base i l'Ajuda Addicional que poguera correspondre en cada cas, segons s'estableix en els apartats següents, i en qualsevol cas, aquest import d'ajuda estarà sotmés als límits que s'establisquen en la normativa d'ajudes d'estat:  
1r. Ajuda Base. La intensitat de l'ajuda serà l'establida en la taula corresponent de l'article 4, per a l'Opció A o l'Opció B.  
2n. Ajuda Addicional per criteri social, eficiència energètica o actuació integrada. Es podrà obtindre una ajuda addicional a l'ajuda base, sempre que es complisquen les condicions que per a això es requereix, en els casos en què concórrega criteri social, eficiència energètica o actuació integrada, d'acord amb la definició que d'aquests conceptes es realitza en l'article 4 d'aquesta convocatòria. El càlcul de l'ajuda addicional es realitzarà sumant el percentatge de cadascun dels tres criteris segons corresponga. En el cas del criteri d'eficiència energètica sols es podrà aplicar un dels tres percentatges, bé qualificació energètica A, B, o increment de dues o més lletres. Els valors de l'ajuda addicional que corresponen a aquesta tipologia d'actuació, s'indiquen en el quadre següent, en el qual els percentatges són referits a la suma de costos elegibles corresponents a aquesta tipologia d'actuació:  
A l'efecte del càlcul de l'ajuda que corresponga a aquesta actuació, es considerarà un cost elegible màxim, que serà el que resulte de les expressions següents en funció del cas, on P (kW) és la potència tèrmica del generador:  
- Cas A1: aparells de calefacció local. Cost elegible màxim (?) = 400 x P.  
- Cas B1: instal·lacions de generació d'aigua calenta i/o calefacció en un edifici. Cost elegible màxim (?) = 880 x P(0,87).  
- Cas B2: instal·lacions de generació d'aigua calenta i/o calefacció i refrigeració en un edifici. Cost elegible màxim (?) = 1.540 x P(0,87).  
  
- Cas BR1: instal·lacions de generació de calor centralitzades, incloent-hi xarxa de distribució i d'intercanvi als usuaris, que done servei a diversos edificis. Cost elegible màxim (?) = 1.250 x P(0,87).  
- Cas BR2: instal·lacions de generació de calor i fred centralitzades, incloent-hi xarxa de distribució i d'intercanvi als usuaris, que done servei a diversos edificis. Cost elegible màxim (?) = 2.124 x P(0,87).  
  
- Cas BR3: instal·lacions de generació de calor centralitzades, incloent xarxa de distribució i d'intercanvi, així com producció de fred descentralitzada als usuaris (la producció de fred descentralitzat haurà d'estar proveïda per energia renovable), que done servei a diversos edificis. Cost elegible màxim (?) = 2.374 x P(0,87).  
No s'inclouen costos elegibles màxims per a les ampliacions de xarxes de calor i/o fred. En cas de xarxes de calor seran subvencionables aquells projectes que comporten una inversió elegible superior a 100.000 - i inferior a 1.000.000 ?.  
  
Tipologia 2.4 Millora de l'eficiència energètica dels sistemes de generació no inclosos en les tipologies 2.1 a 2.3  
1. Objectiu. Reduir el consum d'energia de les instal·lacions tèrmiques de calefacció, climatització, ventilació, producció d'aigua calenta sanitària i climatització de piscines d'edificis existents, mitjançant actuacions en el subsistema de generació no inclosos en els apartats 2.1 a 2.3.  
2. Actuacions subvencionables Es consideren actuacions subvencionables les realitzades en instal·lacions tèrmiques de calefacció, climatització, ventilació i producció d'aigua calenta sanitària així com la climatització de les piscines.  
Les exigències mínimes d'eficiència energètica que ha de complir la instal·lació tèrmica que es renove, són les que figuren en el Reglament d'Instal·lacions Tèrmiques dels Edificis (RITE) vigent.  
Les actuacions energètiques subvencionables seran, entre altres, les següents:  
a) Sistemes de generació tèrmica incloent solucions d'aerotèrmia i hidrotèrmia d'alta eficiència energètica que impliquen la substitució d'equips de generació tèrmica existents, que permeten millorar l'eficiència energètica en les instal·lacions tèrmiques de calefacció, climatització i producció d'aigua calenta sanitària.  
Tots els valors de rendiments (SEER, SCOP, etc.) utilitzats pel tècnic competent en l'elaboració del certificat d'eficiència de l'edifici que no siguen «per defecte», hauran d'estar justificats de la forma següent: si el valor seleccionat és «estimat» o «conegut», haurà d'aportar el marcatge CE o fitxa tècnica o etiqueta energètica o Certificat EUROVENT o similar, en tot cas, s'haurà d'aportar el document on figuren els valors utilitzats en el certificat.  
b) Sistemes de ventilació natural i forçada.  
c) Sistemes de refredament gratuït per aire exterior.  
d) Sistemes de recuperació de calor i de l'aire d'extracció i aprofitament d'energies residuals.  
e) Sistemes que utilitzen tècniques evaporatòries que reduïsquen el consum d'energia de la instal·lació: Refredament evaporatori, condensació evaporatòria, prerefredament evaporatori de l'aire de condensació, refredament evaporatori directe i indirecte previ a la recuperació de calor de l'aire d'extracció, etc.  
No es considerarà cost elegible la substitució de generadors tèrmics per uns altres que utilitzen combustible d'origen fòssil  
3. Quantia de les ajudes. Les ajudes a atorgar dins del programa per a aquesta mena d'actuació seran en forma d'ajuda econòmica sense contraprestació tal com s'indica a continuació.  
L'ajuda econòmica sense contraprestació. L'import de l'ajuda a atorgar serà la suma de l'Ajuda Base i l'Ajuda Addicional que poguera correspondre en cada cas, segons s'estableix en els apartats següents, i en qualsevol cas, aquest import d'ajuda estarà sotmés als límits que s'establisquen en la normativa d'ajudes d'estat.  
1r Ajuda Base. La intensitat de l'ajuda serà l'establida en la taula de l'article 4, per a l'Opció A o l'Opció B.  
2n Ajuda Addicional per criteri social, eficiència energètica o actuació integrada. Es podrà obtindre una ajuda addicional a l'ajuda base, sempre que es complisquen les condicions que per a això es requereix, en els casos en què concórrega criteri social, eficiència energètica o actuació integrada, d'acord amb la definició que d'aquests conceptes es realitza en l'article 4 d'aquesta convocatòria. El càlcul de l'ajuda addicional es realitzarà sumant el percentatge de cadascun dels tres criteris segons corresponga. En el cas del criteri d'eficiència energètica sols es podrà aplicar un dels tres percentatges, bé qualificació energètica A, B, o increment de dues o més lletres. Els valors de l'ajuda addicional que corresponen a aquesta tipologia d'actuació, s'indiquen en el quadre següent, en el qual els percentatges són referits a la suma de costos elegibles corresponents a aquesta tipologia d'actuació:  
Tipologia 2.5 Millora de l'eficiència energètica dels subsistemes de distribució, regulació, control i emissió de les instal·lacions tèrmiques.  
  
1. Objectiu. Reduir el consum d'energia de les instal·lacions tèrmiques de calefacció, climatització, ventilació, producció d'aigua calenta sanitària i climatització de piscines d'edificis existents, mitjançant actuacions en els subsistemes de distribució, regulació, control i emissió.  
  
2. Actuacions subvencionables. Seran actuacions subvencionables les realitzades en instal·lacions tèrmiques de calefacció, climatització, ventilació i producció d'aigua calenta sanitària, així com la climatització de les piscines.  
Les exigències mínimes d'eficiència energètica que ha de complir la instal·lació tèrmica que es renove, són les que figuren en el Reglament d'Instal·lacions Tèrmiques dels Edificis (RITE) vigent.  
Les actuacions energètiques subvencionables seran, entre altres, les següents:  
a) Cas D1: totes aquelles actuacions que permeten millorar l'eficiència energètica en les instal·lacions tèrmiques dels edificis en els sistemes de distribució, regulació i control, elements terminals, etc. i entre elles les que amb caràcter orientatiu i no limitatiu es relacionen a continuació:  
- Sistemes de control i regulació d'equips i/o instal·lacions que estalvien energia, per exemple, en funció de la variació de la temperatura exterior, la presència o les necessitats de l'usuari.  
- En particular, tindran la consideració d'actuacions energètiques subvencionables els elements que permeten el control remot o el control automàtic per mitjans digitals d'elements per a, entre altres, les instal·lacions següents:  
· Sistemes de control automàtic de tendals, persianes o cortines de l'edifici, que permeten l'aprofitament òptim de la llum solar.  
· Sistemes de regulació de la climatització, que adapten la temperatura de l'edifici en funció de la variació de la temperatura exterior, l'hora del dia, la zona o la presència de persones.  
· Sistemes de control remot o automàtic de la programació i posada en marxa d'electrodomèstics  
· Sistemes de detecció de l'obertura i tancament de finestres que advertisquen de possibles usos ineficients d'energia dels sistemes de climatització.   
En particular tindran aquesta consideració les actuacions que ostenten la certificació AENOR EA0026:2006 Instal·lacions de sistemes domòtics en habitatges, entre altres.  
- Sistemes de gestió electrònica de subministrament d'aigua calenta sanitària per a edificis que permeten controlar el consum d'aigua calenta sanitària i energia, limitar el cabal màxim instantani, el volum màxim d'ús i fins i tot el tall del subministrament per habitatge i/o estada.  
  
- Aixetes per al control i gestió d'aigua calenta sanitària en el punt de consum, que permeten una òptima i ràpida regulació de temperatura i cabal, i que puguen ser controlats directament per l'usuari i, alhora, mitjançant sistemes electrònics, per a gestionar-ne i controlar-ne el consum instantani, la temperatura d'eixida i el volum màxim de consum. Serà considerada en les actuacions la integració d'aquests sistemes en un sistema domòtic o immòtic que permeta la comunicació entre els diferents sistemes, de manera que aquests interactuen entre si i puguen ser controlats localment o remotament.  
- Vàlvules termostàtiques mecàniques o electròniques per a la regulació de l'aportació de calor als emissors que complisquen amb la norma UNE-EN-215.  
b) Cas D2: seran considerats també subvencionables els sistemes de monitoratge del consum d'energia, en temps real o de forma diferida, que permeten la transmissió de la seua informació cap als seus usuaris a través de dispositius digitals. Entre les prestacions que podrà incloure aquesta el desglossament dels consums d'energia més importants (il·luminació, climatització, aigua calenta sanitària, electrodomèstics, etc.); l'emmagatzematge de les dades de consum o generació d'energia per a la seua posterior consulta per l'usuari o qui aquest autoritze, i comunicació amb els dispositius compatibles, consulta d'estadístiques, etc. Les dades de consum podran aparéixer tant en valor energètic, com en valor econòmic i en emissions de diòxid de carboni.  
3. Quantia de les ajudes. Les ajudes a atorgar dins del programa per a aquesta mena d'actuació seran en forma d'ajuda econòmica sense contraprestació tal com s'indica a continuació.  
L'ajuda econòmica sense contraprestació. L'import de l'ajuda a atorgar serà la suma de l'Ajuda Base i l'Ajuda Addicional que poguera correspondre en cada cas, segons s'estableix en els apartats següents, i en qualsevol cas, aquest import d'ajuda estarà sotmés als límits que s'establisquen en la normativa d'ajudes d'estat:  
1r. Ajuda Base. La intensitat de l'ajuda serà l'establida en la taula de l'article 4, per a l'Opció A o l'Opció B  
2n. Ajuda Addicional per criteri social, eficiència energètica o actuació integrada. Es podrà obtindre una ajuda addicional a l'ajuda base, sempre que es complisquen les condicions que per a això es requereix, en els casos en què concórrega criteri social, eficiència energètica o actuació integrada, d'acord amb la definició que d'aquests conceptes es realitza en l'article 4 d'aquesta convocatòria. El càlcul de l'ajuda addicional es realitzarà sumant el percentatge de cadascun dels tres criteris segons corresponga. En el cas del criteri d'eficiència energètica sols es podrà aplicar un dels tres percentatges, bé qualificació energètica A, B, o increment de dues o més lletres. Els valors de l'ajuda addicional que corresponen a aquesta tipologia d'actuació, s'indiquen en el quadre següent, en el qual els percentatges són referits a la suma de costos elegibles corresponents a aquesta tipologia d'actuació:  
3r. Ajuda Addicional per al cas D2. Al cost elegible corresponent a la instal·lació, tal com es defineixen en el cas D2, no serà aplicable l'anterior apartat 2n.  
  
Tipologia 3. Millora de l'eficiència energètica de les instal·lacions d'il·luminació  
1. Objectiu. Reduir el consum d'energia de les instal·lacions d'il·luminació d'edificis existents.  
2. Actuacions subvencionables. Seran actuacions subvencionables totes aquelles que permeten millorar l'eficiència energètica en les instal·lacions d'il·luminació interior de les zones comunes dels edificis existents de tipologia residencial col·lectiva d'habitatge i dels edificis de qualsevol altre ús, inclosos en els apartats b) i c) de l'article 3, punt 2, d'aquesta convocatòria, entre elles les que amb caràcter orientatiu i no limitatiu es relacionen a continuació:  
a) Lluminàries, llums i equip: substitució del conjunt per un altre amb lluminàries de major rendiment, llums de major eficiència i reactàncies electròniques regulables i que permeten reduir la potència instal·lada en il·luminació, complint amb els requeriments de qualitat i confort visual reglamentats.  
b) Sistemes i elements que permeten el control local, remot o automàtic per mitjans digitals d'encesa i regulació de nivell d'il·luminació: inclouran aquells sistemes de control per presència, per zona de l'edifici o regulació de nivell d'il·luminació segons l'aportació de llum natural.  
  
c) Canvi de sistema d'il·luminació: reubicació dels punts de llum amb utilització de les tecnologies anteriors, de manera que es reduïsca el consum elèctric anual respecte al sistema actual d'il·luminació.  
d) Sistemes i elements que permeten el control remot o el control automàtic per mitjans digitals d'instal·lacions destinades a controlar:  
- Sistemes d'il·luminació eficients ajustant-la a les necessitats de cada moment.  
- Sistemes de control automàtic de tendals, persianes o cortines de l'edifici, que permeten l'aprofitament òptim de la llum solar.  
- Sistemes de control automàtic de l'encesa i apagat de la il·luminació dels edificis.  
En particular tindran aquesta consideració les actuacions que ostenten la certificació AENOR EA0026:2006 Instal·lacions de sistemes domòtics en habitatges, entre altres.  
e) Implantació de sistemes de monitoratge que permeten conéixer en tot moment les condicions de confort i la idoneïtat de les actuacions realitzades a favor de la millora de l'eficiència energètica.  
Les exigències mínimes d'eficiència energètica que ha de complir la instal·lació d'il·luminació que es rehabilite són les que figuren en el document HE-3, Eficiència energètica de les instal·lacions d'il·luminació, del Codi Tècnic de l'Edificació.  
3. Quantia de les ajudes. Les ajudes a atorgar dins del programa per a aquesta mena d'actuació seran en forma d'ajuda econòmica sense contraprestació tal com s'indica a continuació.  
L'ajuda econòmica sense contraprestació. L'import de l'ajuda a atorgar serà la suma de l'Ajuda Base i l'Ajuda Addicional que poguera correspondre en cada cas, segons s'estableix en els apartats següents i, en qualsevol cas, aquest import d'ajuda estarà sotmés als límits que s'establisquen en la normativa d'ajudes d'estat:  
1r. Ajuda Base. La intensitat de l'ajuda serà l'establida en la taula de l'article 4, per a l'Opció A o l'Opció B.  
2n. Ajuda Addicional per criteri social, eficiència energètica o actuació integrada. Es podrà obtindre una ajuda addicional a l'ajuda base, sempre que es complisquen les condicions que per a això es requereix, en els casos en què concórrega criteri social, eficiència energètica o actuació integrada, d'acord amb la definició que d'aquests conceptes es realitza en l'article 4 d'aquesta convocatòria. El càlcul de l'ajuda addicional es realitzarà sumant el percentatge de cadascun dels tres criteris segons corresponga. En el cas del criteri d'eficiència energètica sols es podrà aplicar un dels tres percentatges, bé qualificació energètica A, B, o increment de dues o més lletres. Els valors de l'ajuda addicional que corresponen a aquesta tipologia d'actuació, s'indiquen en el quadre següent, en el qual els percentatges són referits a la suma de costos elegibles corresponents a aquesta tipologia d'actuació: